cyanic-selkie/wikianc huggingface dataset:
കൊച്ചു ഹസ്സൻ കുഞ്ഞു ബഹാദൂർ
ലഘുചിത്രം|കൊച്ചു ഹസൻ കുഞ്ഞ് ബഹാദൂർ കൊച്ചു ഹസ്സൻ കുഞ്ഞു സാഹിബ് ബഹാദൂർ എം.എൽ.സി., എം.എൽ.എ. 1904 മുതൽ ശ്രീമുലം പ്രജാസഭയിലും ശ്രീമുലം ലെജിസ്ലേറ്റീവ് കൗൺസിലിലും അംഗമായിരുന്നു. ഇദ്ദേഹം കൊല്ലത്തെ ഒരു വ്യാപാരിയായിരുന്നു. 1904 മുതൽ 1916 വരെ (1913 ഒഴികെ) ശ്രീ മുലം പ്രജാസഭയിൽ അംഗമായിരുന്നു. 1904ൽ ഭരണത്തിൽ ജനഹിതം അറിയാൻ ശ്രീമൂലം പോപ്പുലർ അസംബ്ലി രൂപീകരിച്ചു. ഈ രണ്ടു സഭകളും കാലാകാലങ്ങളിൽ പരിഷ്കരിച്ചുകൊണ്ടിരുന്നു. വിദ്യാഭ്യാസം, കരംതീരുവ എന്നിവയുടെ അടിസ്ഥാനത്തിലായിരുന്നു സഭയിലേക്ക് അംഗങ്ങളെ തെരഞ്ഞെടുത്തത്. 1932ൽ സഭകളെ വീണ്ടും പരിഷ്കരിച്ചു. അതനുസരിച്ച് ശ്രീചിത്തിര കൗൺസിൽ, ശ്രീമൂലം അസംബ്ലി എന്നീ രണ്ടു മണ്ഡലങ്ങൾ നിയമസഭയ്ക്ക് ഉണ്ടായി. പ്രഥമ മുസ്ലിം രജിസ്ട്രാർ ആയിരുന്ന (മുൻ എക്സൈസ് ഇൻസ്പക്ടർ സീ എച് സീ മുഹമ്മദ്‌ കുഞ്ഞു പുത്രൻ ആണ്). ശ്രീ മുലം തിരുനാളിൽ നിന്നും വീരശൃംഖലയും, ധീരതയ്ക്ക് ബഹാദൂർ പട്ടവും ലഭിച്ച ഇദ്ദേഹം ലൈസൻസുള്ള ശിക്കാരി ആയിരുന്നു. പുനലൂർ തൂക്കുപാലം, കൊല്ലം കായംകുളം, റോഡുകൾ എന്നിവ ഇദ്ദേഹത്തിന്റെ മേൽനോട്ടത്തിലാണ് നിർമ്മിച്ചത്‌. വിഞ്ചെസ്റ്റെർ, എക്സ്പ്രസ്സ്‌ ഡബി‌ൾബാരൽ എന്നീ തോക്കുകൾ ഉപയോഗിക്കാൻ ലൈസൻസുള്ള അക്കാലത്തെ പ്രധാന ശിക്കാരിയായിരുന്നു സാഹിബ്‌ ബഹദൂർ കൊച്ചു ഹസ്സൻ കുഞ്ഞു ബഹാദൂർ. പ്രമുഖ ഇറക്കുമതി വ്യാപാരി സയ്യദു കുഞ്ഞാണ് ഇദ്ദേഹത്തിന്റെ അച്ഛൻ.
കുറിപ്പുകൾ
1904-ലെ ശ്രീമൂലം പ്രജാസഭയിൽ കൊല്ലം വിഭാഗത്തിലെ 55-ആം അംഗമായി കൊച്ചു ഹസ്സൻ കുഞ്ഞ് സാഹിബ് ബഹാദൂറിന്റെ പേര് കൊടുത്തിട്ടുണ്ട്.
അവലംബം
വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:ശ്രീമൂലം പ്രജാസഭാ അംഗങ്ങൾ
ലെസ്റ്റർ സിറ്റി എഫ്.സി.
ലെസ്റ്റർ സിറ്റി ഫുട്ബോൾ ക്ലബ്, ഇംഗ്ലണ്ടിലെ ലെസ്റ്റർ ആസ്ഥാനമായ ഒരു പ്രൊഫഷണൽ ഫുട്ബോൾ ക്ലബ് ആണ്. ദ ഫോക്സസ് എന്നും വിളിപ്പേരുള്ള ടീമിന്റെ മൈതാനം ലെസ്റ്ററിലെ കിംഗ് പവർ സ്റ്റേഡിയം ആണ്. ഒരു പതിറ്റാണ്ടോളം വിട്ടുനിന്നശേഷം 2013-14 വർഷത്തിൽ ഇംഗ്ലീഷ് പ്രീമിയർ ലീഗിൽ കളിക്കാൻ യോഗ്യത നേടിയ ടീം 2015-16 വർഷത്തെ ഇംഗ്ലീഷ് പ്രീമിയർ ലീഗ് ചാംപ്യൻമാരായി ഫുട്‌ബോൾ ലോകത്തെ ഞെട്ടിച്ചു.
1884 -ൽ ലെസ്റ്റർ ഫോസ്സ് എന്ന പേരിൽ, ഫോസ്സ് റോഡിനു സമീപമുള്ള ഒരു മൈതാനത്തിൽ സ്ഥാപിതമായ ക്ലബ്ബ് 1919 -ൽ ആണ് ലെസ്റ്റർ സിറ്റി എന്ന പേര് സ്വീകരിച്ചത്.
1891 -ൽ ഫിൽബെർട്ട് സ്ട്രീറ്റിലേക്ക് മാറിയ അവർ, 2002 -ൽ വാക്കേഴ്‌സ് സ്റ്റേഡിയത്തിലേക്ക് മാറുന്നതുവരെ, 111 വർഷം അവിടെ കളി തുടർന്നു. 2011 -ൽ ഉടമസ്ഥതയിൽ മാറ്റം വന്നശേഷം സ്റ്റേഡിയത്തിനു കിംഗ് പവർ സ്റ്റേഡിയം എന്ന പേര് നൽകി.
1894 -ൽ ആണ് ലെസ്റ്റർ സിറ്റി ഫുട്ബോൾ ലീഗിന് യോഗ്യത നേടുന്നത്. 2015-16 സീസണിലെ ഇംഗ്ലീഷ് പ്രീമിയർ ലീഗ് വിജയമാണ് ക്ലബ്ബിന്റെ ഏറ്റവും മികച്ച പ്രകടനം. കായിക രംഗത്തെ ഏറ്റവും വലിയ അട്ടിമറി വിജയങ്ങളിൽ ഒന്നായിരുന്നു ഇത്. ഇതിനു മുൻപ് 1928-29 സീസണിൽ രണ്ടാം സ്ഥാനത്ത് എത്തിയതാണ് ക്ലബ്ബിന്റെ മറ്റൊരു മികച്ച പ്രകടനം. ആറു തവണ രണ്ടാം ഡിവിഷൻ ലീഗും, മൂന്ന് തവണ ലീഗ് കപ്പും നേടിയിട്ടുള്ള ക്ലബ്ബ് നാലു തവണ എഫ്.എ കപ്പ് രണ്ടാം സ്ഥാനക്കാരുമായിരുന്നു.
അവലംബം
വർഗ്ഗം:ഇംഗ്ലീഷ് ഫുട്ബോൾ ക്ലബ്ബുകൾ
സിസിലിയ സോപ്പല്ലെറ്റോ
ഒരു ബെനിനീസ്-ഇറ്റാലിയൻ ചലച്ചിത്ര നിർമ്മാതാവാണ് സിസിലിയ സോപ്പല്ലെറ്റോ. നിരൂപക പ്രശംസ നേടിയ കോംഗോളീസ് ഡോക്യുമെന്ററി ലാ ബെല്ലെ അറ്റ് ദ മൂവീസിന്റെ സംവിധായിക എന്ന നിലയിലാണ് അവർ ഏറെ ശ്രദ്ധേയയായത്.
സ്വകാര്യ ജീവിതം
അവർ ജനിച്ചതും വളർന്നതും ഇറ്റലിയിലെ പാദുവയിലാണ്. 1994 മുതൽ, അവർ ലണ്ടനിൽ ആസ്ഥാനമാക്കി. വെസ്റ്റ്മിൻസ്റ്റർ യൂണിവേഴ്സിറ്റിയിൽ നിന്ന് ഫിലിം സ്റ്റഡീസിൽ പിഎച്ച്ഡി നേടിയിട്ടുണ്ട്.
കരിയർ
അവരുടെ ഗവേഷണമെന്ന നിലയിൽ, Development Films’: Constructing and Re-Constructing the Zairian Spirit on Film എന്നതിലൂടെ അവർ ഡീകോളണൈസേഷൻ നടത്തി. ഗവേഷണത്തിലൂടെ, ഡെമോക്രാറ്റിക് റിപ്പബ്ലിക് ഓഫ് കോംഗോയുടെ ആർക്കൈവുകളും സ്വാതന്ത്ര്യാനന്തര രാജ്യത്തിന്റെ ദേശീയ ചലച്ചിത്രവും അവർ പര്യവേക്ഷണം ചെയ്യുന്നു.
ഇറ്റാലിയൻ നാഷണൽ ബ്രോഡ്കാസ്റ്റിംഗ് കമ്പനിയായ RAI യുടെ ന്യൂസ് പ്രൊഡ്യൂസറായി അവർ പ്രവർത്തിച്ചിട്ടുണ്ട്. ഇതിനിടയിൽ, ഇറ്റാലിയൻ നെറ്റ്‌വർക്കായ 'ആന്റിന ട്രെ നോർഡെസ്റ്റ്' ന്റെ ടിവി അവതാരകയായും എഴുത്തുകാരിയായും അവർ പ്രവർത്തിച്ചു. 2015 ൽ അവർ ലാ ബെല്ലെ അറ്റ് ദ മൂവീസ് എന്ന ഡോക്യുമെന്ററി നിർമ്മിച്ചു. ചിത്രം നിരൂപക പ്രശംസ നേടുകയും യുഎസ്, ബെൽജിയം, യുകെ, ഡെമോക്രാറ്റിക് റിപ്പബ്ലിക് ഓഫ് കോംഗോ എന്നിവിടങ്ങളിൽ പ്രദർശിപ്പിക്കുകയും ചെയ്തു. തുടർന്ന് 2017-ൽ അവർ ഫാലിംഗ് എന്ന പരീക്ഷണാത്മക ഹ്രസ്വചിത്രം നിർമ്മിച്ചു.
സാഹിത്യപഞ്ചാനനൻ പി.കെ. നാരായണപിള്ള
മലയാളത്തിലെ ആദ്യകാലഗദ്യരചയിതാക്കളിൽ പ്രമുഖനും മലയാളസാഹിത്യനിരൂപണത്തിന്റെ ചരിത്രത്തിലെ ആദ്യകാല വിമർശകനുമാണ് സാഹിത്യപഞ്ചാനനൻ എന്ന വിളിപ്പേരിൽ അറിയപ്പെടുന്ന പി.കെ.നാരായണപിള്ള. സാഹിത്യവിമർശനത്തിൽ പുതിയ വഴി വെട്ടിത്തുറന്ന വിമർശകപ്രതിഭയാണ് സാഹിത്യപഞ്ചാനനൻ. കവി, ഗദ്യകാരൻ, വാഗ്മി, വിമർശകൻ, വൈയാകരണൻ, ഭാഷാഗവേഷകൻ, സമുദായ പരിഷ്കർത്താവ് എന്നീ നിലകളിലെല്ലാം പ്രശസ്തനാണ് അദ്ദേഹം. നീലകണ്ഠ തീർത്ഥപാദരാണ് സാഹിത്യപഞ്ചാനനൻ എന്ന വിശേഷണം നല്കിയത്. കവി, ഗദ്യകാരൻ, വാഗ്മി, വൈയാകരണൻ, നിരൂപകൻ എന്നീ പഞ്ചമുഖങ്ങളോടു കൂടിയവൻ എന്ന അർത്ഥമാണ് ഇതിനുള്ളത്. കവിയും നാടകകൃത്തുമായ ടി. എൻ. ഗോപിനാഥൻ നായർ ഇദ്ദേഹത്തിന്റെ പുത്രനാണ്.
ജീവിതരേഖ
1878 മാർച്ച് 23 (കൊല്ലവർഷം 1053 മീനം 9)നു അമ്പലപ്പുഴ ആമയിട ഗ്രാമത്തിൽ കടമ്മാട്ടു കുഞ്ഞുലക്ഷ്മി അമ്മയുടേയും ആലപ്പുഴ പറവൂർ പൊഴിച്ചേരി മഠത്തിൽ ദാമോദരൻ പിള്ളയുടേയും മകനായാണ് '''സാഹിത്യപഞ്ചാനനൻ പി.കെ. നാരായണപിള്ള''' ജനിച്ചത്.
അമ്പലപ്പുഴ ഹൈസ്കൂൾ, ആലപ്പുഴ ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം. തിരുവനന്തപുരം മഹാരാജാസ് കോളജിൽ നിന്ന് രസതന്ത്രത്തിൽ ബി.എ. ബിരുദം നേടി. കോളജ് വിദ്യാഭ്യാസ കാലത്ത് പിതാവ് അന്തരിച്ചതിനാൽ മലയാള മനോരമ, കേരള താരക, ചന്ദ്രിക തുടങ്ങിയ പ്രസിദ്ധീകരണങ്ങളിൽ ലേഖനങ്ങളെഴുതിയാണ് വിദ്യാഭ്യാസ ചെലവുകൾക്കുള്ള പണം കണ്ടെത്തിയതു്. ഏ.ആർ. രാജരാജവർമ്മ, മുൻഷി രാമക്കുറുപ്പ് തുടങ്ങിയ പ്രശസ്ത വ്യക്തികളുടെ ശിഷ്യനായിരുന്നു അദ്ദേഹം.
റെയിൽവേ ഗുമസ്തൻ, സ്കൂൾ അദ്ധ്യാപകൻ, കലാലയ അദ്ധ്യാപകൻ എന്നീ നിലകളിൽ സേവനമനുഷ്ഠിച്ചു. 1908ൽ നിയമ ബിരുദമെടുത്ത അദ്ദേഹം അഭിഭാഷകനായി സേവനമനുഷ്ഠിച്ചു. തിരുവിതാംകൂർ നിയമ സഭാംഗം, മദിരാശി സർവകലാശാല സെനറ്റ് മെമ്പർ, ഹൈക്കോടതി ജഡ്ജി എന്നീ നിലകളിൽ സേവനമനുഷ്ഠിച്ച് 1934ൽ വിരമിച്ചു. നായർ സമുദായ പരിഷ്കരണ ശ്രമങ്ങൾ നടത്തുകയും അത് ലക്ഷ്യമാക്കിയുള്ള സംഘടനകളിൽ പ്രവർത്തിക്കുകയും ചെയ്തിട്ടുണ്ട്. സമസ്ത കേരള സാഹിത്യ പരിഷത്തിന്റെ ആദ്യ സമ്മേളനം ഉദ്ഘാടനം ചെയ്തത് പി.കെ. നാരായണപിള്ളയാണ്.
1938 ഫെബ്രുവരി 10(കൊല്ലവർഷം 1113 മകരം 30)നു അദ്ദേഹം അന്തരിച്ചു.
മുണ്ടേരി മൊട്ട
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പി. പ്രേമചന്ദ്രൻ
അധ്യാപകൻ, എഴുത്തുകാരൻ, മലയാള ഐക്യവേദിയുടെ പ്രവർത്തകൻ എന്നീ നിലകളിൽ ശ്രദ്ധേയനാണ് പി. പ്രേമചന്ദ്രൻ.
ജീവിതരേഖ
കണ്ണൂർ ജില്ലയിലെ പയ്യന്നൂരിൽ 07-05-1967 ൽ ജനനം. ഹയർസെക്കന്ററി വിദ്യാഭ്യാസ മേഖലയിൽ അധ്യാപകനായി ജോലിചെയ്യുന്ന ഇദ്ദേഹം നിലവിൽ പയ്യന്നൂർ ഗവ. ഗേൾസ് ഹയർസെക്കന്ററി സ്കൂളിൽ മലയാളം അധ്യാപകനാണ്. 2004 മുതൽ കേരളത്തിലെ പാഠ്യപദ്ധതി, പാഠപുസ്തക സമിതി ഇവയുമായി ബന്ധപ്പെട്ട് പ്രവർത്തിക്കുന്നു. 2006, 2007 വർഷങ്ങളിൽ പുറത്തിറക്കിയ ഹയർസെക്കന്ററി മേഖലയിലെ ആദ്യ ഭാഷാപാഠപുസ്തക നിർമ്മിതിയിൽ പങ്കുവഹിച്ചു. 2007 ലെ കേരളാകരിക്കുലം ഫ്രെയിം വർക്കിലെ (കെ സി എഫ്) ഫോക്കസ് ഗ്രൂപ്പ് അംഗമായി പ്രവർത്തിച്ചു. കെ സി എഫിന്റെ അടിസ്ഥാനത്തിൽ പ്രൈമറി, ഹൈസ്ക്കൂൾ, ഹയർസെക്കന്ററി പാഠപുസ്തകങ്ങൾ, അധ്യാപക സഹായികൾ, അനുബന്ധ പഠനസാമഗ്രികൾ എന്നിവ തയ്യാറാക്കുന്നതിൽ നേതൃത്വം വഹിച്ചിട്ടുണ്ട്. എസ് സി ഇ ആർ ടി യുടെ സംസ്ഥാന റിസോർസ് ഗ്രൂപ്പ് അംഗം എന്ന നിലയിൽ നിരവധി പരിശീലന മൊഡ്യൂളുകൾ തയ്യാറാക്കുന്നതിലും അധ്യാപകപരിശീലനം  നൽകുന്നതിലും നേതൃതം വഹിച്ചു. പ്രത്യേക പരിഗണന അർഹിക്കുന്ന വിഭാഗക്കാർക്ക് വേണ്ടി ഐ ടി അധിഷ്ഠിത പഠന സാമഗ്രികൾ വികസിപ്പിക്കുന്നതിൽ പ്രധാന പങ്കുവഹിച്ചു. എസ് സി ഇ ആർ ടി, സീമാറ്റ് തുടങ്ങിയ അക്കാദമിക് സ്ഥാപനങ്ങൾ നടത്തുന്ന പല പഠനങ്ങൾക്കും സർവ്വേകൾക്കും നേതൃത്വം നൽകിയിട്ടുണ്ട്. കേരളത്തിൽ ഹയർസെക്കന്ററി പ്രവേശനത്തിനായി ഏകജാലക പ്രവേശനം ആരംഭിച്ചപ്പോൾ അതിന്റെ ഗുണദോഷങ്ങൾ കണ്ടെത്തുന്നതിനായി കേരളത്തിലെ പതിനാല് ജില്ലകളിലും സീമാറ്റ് സംഘടിപ്പിച്ച പഠനത്തിന് നേതൃത്വം നൽകി. സീമാറ്റ് കേരളത്തിലെ പ്രിൻസിപ്പൽമാർക്കായി സംഘടിപ്പിച്ച ആദ്യത്തെ സമഗ്രപരിശീലനത്തിന്റെ മൊഡ്യൂൾ തയ്യാറാക്കുന്നതിനും അതിലെ റിസോഴ്സ് ഗ്രൂപ്പ് അംഗങ്ങളെ പരിശീലിക്കുന്നതിലും മുഖ്യ പങ്കു വഹിച്ചു. മാതൃഭൂമി, ദേശാഭിമാനി, സമകാലിക മലയാളം, മാധ്യമം, അധ്യാപകലോകം തുടങ്ങിയ വാരികകളിൽ വിദ്യാഭ്യാസ സംബന്ധമായ നിരവധി ലേഖനങ്ങളും പ്രബന്ധങ്ങളും എഴുതിയിട്ടുണ്ട്.പയ്യന്നൂരിൽ നിന്നും പ്രസിദ്ധീകരിക്കുന്ന എതിർദിശ മാസികയിൽ വൈറ്റ് ബോർഡ് എന്ന പേരിൽ വിദ്യാഭ്യാസ വിഷയങ്ങളെ ആധാരമാക്കി അമ്പതിൽ അധികം ലക്കങ്ങളിൽ വിദ്യാഭ്യാസ ലേഖനങ്ങൾ എഴുതി. 2005 മുതൽ പയ്യന്നൂർ കേന്ദ്രമാക്കി പ്രവർത്തിച്ചു വരുന്ന ഓപ്പൺ ഫ്രെയിം ഫിലിം സൊസൈറ്റിയുടെ  മുഖ്യസംഘാടകനാണ്. ഫെഡറേഷൻ ഓഫ് ഫിലിം സൊസൈറ്റി ഓഫ് ഇന്ത്യയുടെ കേരളാ ഘടകത്തിന്റെ റീജിയണൽ മെമ്പറായി 2018 മുതൽ പ്രവർത്തിക്കുന്നു. ചലച്ചിത്ര സമീക്ഷ, ദൃശ്യതാളം തുടങ്ങിയ ചലച്ചിത്ര മാസികകളിൽ സിനിമാനിരൂപണങ്ങൾ എഴുതി വരുന്നു. പയ്യന്നൂരിലെ നെറ്റ് വർക്ക് ചാനലിൽ ക്ലാസിക് സിനിമകളെ പരിചയപ്പെടുത്തുന്ന 'ക്ലാസിക് ഫ്രെയിംസ് ' എന്ന പ്രതിവാര പരിപാടിയിൽ പി പ്രേമചന്ദ്രൻ നിരവധി എപ്പിസോഡുകൾ അവതരിപ്പിച്ചിട്ടുണ്ട്.
ഹീതർ മോറിസൺ
ഹീതർ മോറിസൺ OPE പ്രിൻസ് എഡ്വേർഡ് ദ്വീപിന്റെ ചീഫ് പബ്ലിക് ഹെൽത്ത് ഓഫീസറായി (മെഡിക്കൽ ഓഫീസർ ഓഫ് ഹെൽത്ത് എന്നും അറിയപ്പെടുന്നു) സേവനമനുഷ്ഠിക്കുന്ന ഒരു കനേഡിയൻ എമർജൻസി റൂം ഫിസിഷ്യനാണ്. പ്രിൻസ് എഡ്വേർഡ് ഐലൻഡ് മേഖലയിൽ റോഡ്‌സ് സ്‌കോളർഷിപ്പ് ലഭിച്ച ആദ്യ വനിതയായിരുന്നു അവർ, 2020-ൽ ദി ഗാർഡിയൻ വർത്തമാനപ്പത്രത്തിൻറെ ന്യൂസ് മേക്കർ ഓഫ് ദ ഇയർ ആയി തിരഞ്ഞെടുക്കപ്പെട്ടിരുന്നു.
ആദ്യകാല ജീവിതം
പ്രിൻസ് എഡ്വേർഡ് ദ്വീപിലെ ഷാർലറ്റ്ടൗണിന് പുറത്തുള്ള ഗ്രാമീണ മേഖലയിലാണ് മോറിസൺ വളർന്നത്. ഗ്രാമീണ മേഖലയിലെ മിസ്റ്റർ സ്‌പെൻസ്‌ലി എന്ന് പേരുള്ള ഒരു ഹൈസ്‌കൂൾ കെമിസ്ട്രി ടീച്ചർ തനിക്ക് താൽപ്പര്യമില്ലാത്ത സയൻസ് വിഷയത്തിൽ തുടരാൻ തന്നെ പ്രേരിപ്പിച്ചതായി അവർ ഉദ്ധരിക്കുന്നു. 1991-ൽ പ്രിൻസ് എഡ്വേർഡ് ഐലൻഡ് സർവകലാശാലയിൽനിന്ന് അവർ സയൻസ് ബിരുദം പൂർത്തിയാക്കി. യുണൈറ്റഡ് കിംഗ്ഡത്തിലെ ഓക്‌സ്‌ഫോർഡ് യൂണിവേഴ്‌സിറ്റിയിൽനിന്ന് ബിരുദാനന്തര ബിരുദവും ഡോക്ടർ ഓഫ് ഫിലോസഫി ബിരുദവും പൂർത്തിയാക്കി. അടുത്തതായി, മോറിസൺ ഡൽഹൗസി സർവകലാശാലയിൽ മെഡിക്കൽ സ്കൂൾ പരിശീലനം പൂർത്തിയാക്കുകയും ടൊറന്റോ സർവകലാശാലയിൽ കമ്മ്യൂണിറ്റി മെഡിസിനിൽ റെസിഡൻസി പരിശീലനം നേടുകയും ചെയ്തു.
കരിയർ
2007 ജൂലൈയിൽ, പ്രിൻസ് എഡ്വേർഡ് ദ്വീപിൻറെ (PEI) ചീഫ് പബ്ലിക് ഹെൽത്ത് ഓഫീസറായി മോറിസൺ നിയമിതയായി.
ഫിൻ‌ലാൻഡിലെ നാടോടിക്കഥകൾ
ഫിൻ‌ലാന്റിലെ നാടോടി രീതികൾ, സാങ്കേതിക വിദ്യകൾ, വിശ്വാസങ്ങൾ, അറിവുകൾ, മനോഭാവങ്ങൾ, ശീലങ്ങൾ എന്നിവയെയാണ് ഫിൻ‌ലാൻഡിന്റെ നാടോടിക്കഥകൾ സൂചിപ്പിക്കുന്നത്. ഫിന്നിഷ് നാടോടി പാരമ്പര്യം വിശാലമായ അർത്ഥത്തിൽ എല്ലാ ഫിന്നിഷ് പരമ്പരാഗത നാടോടി സംസ്കാരവും ഉൾക്കൊള്ളുന്നു. നാടോടിക്കഥകൾ പുതിയതോ വാണിജ്യപരമോ വിദേശീയമോ ആയ സമകാലിക സംസ്കാരമോ "ഉന്നത സംസ്കാരം" എന്ന് വിളിക്കപ്പെടുന്നതോ അല്ല. പ്രത്യേകിച്ചും, ഗ്രാമീണ പാരമ്പര്യങ്ങൾ ഫിൻലൻഡിൽ നാടോടിക്കഥകളായി കണക്കാക്കപ്പെടുന്നു.
അലൻ ഡണ്ടസ് നാടോടിക്കഥകളുടെ ഒരു പ്രസിദ്ധമായ ലേഖനമനുസരിച്ച്, കുറഞ്ഞത് നാടോടി കഥകളും മറ്റ് വാക്കാലുള്ള പാരമ്പര്യവും, സംഗീതം, പരമ്പരാഗത വസ്തുക്കളും കെട്ടിടങ്ങളും, മതവും വിശ്വാസങ്ങളും, അതുപോലെ പാചക പാരമ്പര്യവും ഉൾപ്പെടുന്നു.
അസർബൈജാൻ നാഷണൽ കാർപെറ്റ് മ്യൂസിയം
ചരിത്രം
1967-ൽ സ്ഥാപിതമായ ഈ മ്യൂസിയം തുടക്കത്തിൽ ഐച്ചേരി ഷെഹറിലെ ജുമാ മസ്ജിദിലായിരുന്നു പ്രവർത്തിച്ചിരുന്നതദ്. 15-ാം നൂറ്റാണ്ടിൽ പണിത പള്ളി 19-ാം നൂറ്റാണ്ടിൽ പുതുക്കിപ്പണിതു. ഇതിന്റെ ആദ്യ പ്രദർശനം 1972-ൽ നടന്നു. 1992-ൽ, സോവിയറ്റ് യൂണിയന്റെ തകർച്ചയ്ക്ക് ശേഷം, മ്യൂസിയം ഇപ്പോൾ ബാക്കു മ്യൂസിയം സെന്ററിന്റെ രണ്ടാം നിലയിലേക്ക് മാറ്റി. ആദ്യം ഈ കെട്ടിടം ലെനിൻ മ്യൂസിയം ആയിരുന്നു. പരവതാനി ഡിസൈനർ ലത്തീഫ് കരിമോവിന്റെ ബഹുമാനാർത്ഥം ഈ ശേഖരത്തിന് പേരിട്ടു.
2012 അവസാനത്തോടെ ഒരു പുതിയ കെട്ടിടം തുറക്കുന്നതിലൂടെ 2013 സെപ്റ്റംബറിൽ പ്രസിഡന്റ് ഇൽഹാം അലിയേവ് നടത്തിയ സന്ദർശനത്തോടെ ശേഖരം ഒരു പുതിയ ലക്ഷ്യത്തിലേക്ക് മാറ്റാനുള്ള പദ്ധതികൾ 2010-ൽ ആരംഭിച്ചു. 2014 ഓഗസ്റ്റ് 26-ന്, അസർബൈജാൻ കാർപെറ്റ് മ്യൂസിയം എന്ന പേരിൽ മ്യൂസിയം തുറന്നു.
കെട്ടിടം
ഉരുട്ടിയ പരവതാനി പോലെയാണ് കെട്ടിടത്തിന്റെ ഘടന. ഓസ്ട്രിയൻ വാസ്തുശില്പിയായ ഫ്രാൻസ് ജാൻസ് രൂപകല്പന ചെയ്ത ഈ കെട്ടിടം നിർമ്മിക്കാൻ ആറ് വർഷമെടുത്തു. പുതിയ കെട്ടിടം പണിയുന്നതിനായി ചരിത്ര പ്രാധാന്യമുള്ള പഴയ കെട്ടിടം നശിപ്പിക്കപ്പെട്ടു.
ശേഖരണം
മ്യൂസിയത്തിന്റെ ശേഖരത്തിൽ പതിനായിരത്തിലധികം സെറാമിക്സ് ഇനങ്ങൾ, 14-ആം നൂറ്റാണ്ടിലെ ലോഹനിർമ്മാണങ്ങൾ, വെങ്കലയുഗത്തിലെ ആഭരണങ്ങൾ, 17-20 നൂറ്റാണ്ടുകളിലെ പരവതാനികൾ, ചവിട്ടു മെത്തകൾ, ദേശീയ വസ്ത്രങ്ങൾ, എംബ്രോയ്ഡറി, ആധുനിക കാലഘട്ടത്തിലെ പ്രായോഗിക കലാസൃഷ്ടികൾ എന്നിവ ഉൾപ്പെടുന്നു.
അന്താരാഷ്ട്ര പ്രദർശനങ്ങൾ
മ്യൂസിയം ഗവേഷണം, പൊതു സേവന പ്രവർത്തനങ്ങൾ എന്നിവ ചെയ്യുന്നു. എല്ലാ വർഷവും, സംസ്ഥാന, അന്തർദേശീയ പ്രദർശനങ്ങൾ സംഘടിപ്പിക്കുകയും പരവതാനികളുടെ കാറ്റലോഗുകൾ മ്യൂസിയം അച്ചടിക്കുകയും ചെയ്യുന്നു. ഫ്രാൻസ്, ജർമ്മനി, ഇംഗ്ലണ്ട്, ജപ്പാൻ, നെതർലാൻഡ്സ് തുടങ്ങി 30 ലധികം രാജ്യങ്ങളിൽ മ്യൂസിയം പ്രദർശനങ്ങൾ നടത്തിയിട്ടുണ്ട്. 1998-ൽ, ഫുസുലിക്ക് സമർപ്പിച്ചിരിക്കുന്ന യുനെസ്കോ സംഘടിപ്പിച്ച ഒരു എക്സിബിഷനിൽ മ്യൂസിയം പങ്കെടുത്തു. 1999-ൽ ബുക്ക് ഓഫ് ഡെഡെ കോർകുട്ടിന്റെ 1,300-ാം വാർഷികത്തോടനുബന്ധിച്ച്, പരവതാനികൾ, നാടൻ കലാരൂപങ്ങൾ ഉൾക്കൊള്ളുന്ന ചെമ്പ് കുടങ്ങൾ, മഗ്ഗുകൾ, ബക്കറ്റുകൾ, സാഡിൽ-ബാഗ്സ് എന്നിവയുൾപ്പെടെയുള്ളവ പ്രദർശിപ്പിച്ചു.
ശിശിരനിദ്ര
ലഘുചിത്രം|Northern bat നോർവെയിൽ ശിശിരനിദ്രയിൽ ലഘുചിത്രം|വാവ്വലുകൾഒരു വെള്ളി ഖനിയിൽ  ശിശിരനിദ്രയിൽ ഏർപ്പെട്ടിരിക്കുന്നു ജന്തുലോകത്തെ ചില ജീവികൾ ശിശിരകാലങ്ങളിൽ ഉപാപചയ പ്രവർത്തനങ്ങൾ കുറച്ച് ഒരുതരം നിദ്രാവസ്ഥയിൽ കഴിയുന്നതിനെയാണ് ശിശിരനിദ്ര (Hibernation)എന്നു പറയുന്നത്. ശിശിരകാലത്തെ അതിശൈത്യത്തിൽ നിന്നും രക്ഷപ്പെടാനും അക്കാലങ്ങളിൽ ഭക്ഷണ ലഭ്യത കുറയുന്നതിനാലുമാണ് ജീവികൾ ശിശിരനിദ്രയിലേർപ്പെടുന്നത്.
നന്ദിവാഡ രത്നശ്രീ
നന്ദിവാഡ രത്നശ്രീ (26 നവംബർ 1963 – 9 മെയ് 2021) അല്ലെങ്കിൽ ഡോ.എൻ.രത്നശ്രീ ഇന്ത്യൻ അസ്ട്രോഫിസിക്സിസിസ്റ്റും, ശാസ്ത്രപ്രചാരകയും, ശാസ്ത്രചരിത്രകാരിയുമാണ്. നെഹ്റു പ്ലാനറ്റേറിയത്തിന്റെ ഡയറക്ടറായി 20 വർഷക്കാലം സേവനമനുഷ്ടിച്ചു. ജ്യോതിശ്ശാസ്ത്രം ജനകീയമാക്കുന്നതിൽ വലിയ പങ്കു വഹിച്ചു.
ജീവിതവും വിദ്യാഭ്യാസവും
1963 നവംബർ 26 ന് ഹൈദരാബാദിൽ ജനനം, ഹൈദരാബാദ് കേന്ദ്ര സർവകലാശാലയിൽ നിന്ന് 1986 ൽ ഫിസിക്സിൽ ബിരുദാനന്തര ബിരുദം, ശേഷം TIFR ലെ ജ്യോതിശാസ്ത്ര വിഭാഗത്തിൽ PhD യ്ക്ക് ചേരുമ്പോൾ വളരെ കുറച്ച് സ്ത്രീകൾ മാത്രമേ അവിടെ ശാസ്ത്ര വിദ്യാർത്ഥികളായി ഉണ്ടായിരുന്നുള്ളൂ. പ്രൊഫ. അലക് റായുടെ മാർഗനിർദ്ദേശത്തിൽ Large Magellanic Cloud ലെ ബൈനറി നക്ഷത്രങ്ങളുടെ ജീവിതചക്രത്തെ അവർ ഗവേഷണവിധേയമാക്കി. നമ്മുടെ മിൽക്കി വേയുടെ ഒരു സാറ്റലൈറ്റ് ഗാലക്സി ആണ് LMC. ശേഷം University of Vermont ൽ Prof Joanna Rankin ന് ഒപ്പവും രാമൻ റിസർച്ച് ഇൻസ്റ്റിറ്റ്യൂട്ടിൽ 'പ്രൊഫ. അവിനാശ് ദേശ്പാണ്ഡെയ്ക്കൊപ്പവും' പൾസാറുകളെ പറ്റി പഠിച്ചു. അമേരിക്കയിൽ ആയിരുന്ന സമയത്ത് അരെസിബൊ ഒബ്സർവേറ്ററിയിൽ പ്രവർത്തിക്കാനും അവർക്ക് സാധിച്ചു.
Department of Science and Technology (DST) ഗവേഷണ വിദ്യാർത്ഥികൾക്ക് പ്രസവാവധി നൽകിയിരുന്നുവെങ്കിലും TIFR ൽ ആ കാലത്ത് ആ നിയമം ബാധകമായിരുന്നില്ല ഡോ. രത്നശ്രീ പ്രസവാവധിക്ക് വേണ്ടി അക്ഷീണം വാദിക്കുകയും അത് നേടിയെടുക്കുകയും ചെയ്തത് ചരിത്രപരമായി തന്നെ വിലയിരുത്തപ്പെടേണ്ട ഒന്നാണ്.
ഔദ്യോഗിക ജീവിതം
1996 ൽ ഡോ.രത്നശ്രീ ഡൽഹിയിലെ നെഹ്റു പ്ലാനറ്റേറിയത്തിൽ senior astronomy educator ആയി ചുമതലയേറ്റു; 1999 ൽ പ്ലാനറ്റേറിയം ഡയറക്ടർ ആയി. അവിടുന്നങ്ങോട്ട് പ്ലാനറ്റേറിയത്തിനും ഇന്ത്യയിലെ ജ്യോതിശാസ്ത്ര വിദ്യാഭ്യാസത്തിനും മാറ്റങ്ങളുടെ കാലമായിരുന്നു. പ്ലാനറ്റേറിയത്തിലെ മെക്കാനിക്കൽ സംവിധാനങ്ങളെ ഹൈബ്രിഡ് മോഡിൽ ആക്കിയത് ഒരു തുടക്കമായിരുന്നു. പിന്നീടങ്ങോട്ട് outreach programs, student projects, public events, sky watch എന്നിങ്ങനെ ഇന്ത്യയിൽ ജ്യോതിശാസ്ത്രത്തിന്റെ ജനകീയതയക്ക് വേണ്ടി തന്റെ ജീവിതത്തിന്റെ ഏറിയ സമയവും അവർ മാറ്റിവയ്ക്കുകയായിരുന്നു. ശാസ്ത്രഞ്ജരുടെ ഓർമ്മദിവസങ്ങളിൽ അവരുടെ സംഭാവനകളെ പറ്റിയും ഗവേഷണജീവിതത്തെപ്പറ്റിയും സമൂഹത്തിനോട് സംസാരിക്കാൻ അവർ തയാറായിരുന്നു.
2014 ൽ Astronomical Society of India അവരുടെ Public Outreach and Education Committee യുടെ ചെയർപേഴ്സൺ ആയി തിരഞ്ഞെടുത്തത് ഡോ. രത്നശ്രീയെ ആയിരുന്നു. 2019 ൽ ഗാന്ധിയുടെ നൂറ്റമ്പതാം ജന്മവാർഷിക സമയത്ത് അദ്ദേഹത്തിന് ജ്യോതിശാസ്ത്രത്തിലുണ്ടായിരുന്ന താൽപര്യത്തെക്കുറിച്ച് ഡോ.രത്നശ്രീ എഴുതിയ ലേഖനം വളരെ ശ്രദ്ധേയമായിരുന്നു. പലർക്കും അതൊരു പുതിയ അറിവായിരുന്നു. Astronomy യെ സംബന്ധിച്ച അദ്ദേഹത്തിന്റെ ലേഖനങ്ങളുടെ വെളിച്ചത്തിൽ ‘Bapu Khagol Mela’ എന്ന പേരിൽ ഗാന്ധി സന്ദർശിച്ച സ്ഥലങ്ങളിൽ പോയി skywatch സംഘടിപ്പിക്കാനുള്ള ഒരു പദ്ധതി അവർ വിഭാവനം ചെയ്തു; ഒരു പരിധി വരെ അത് വിജയിപ്പിക്കാനും സാധിച്ചു. ഇടത്ത്‌|ലഘുചിത്രം|The [[ജന്തർ മന്തർ|Jantar Mantar in Delhi]] National Council of Science Museums ന്റെ advisor on Astronomy related communications, National Council of Educational Research and Training ൽ chief editor of science related publications എന്നീ നിലകളിൽ നിസ്തുലമായ സേവനമാണ് അവർ നടത്തിയത്.
“People’s Astronomer” എന്ന വിശേഷണം ഏറ്റവും യോജിക്കുന്ന വ്യക്തിയാണ് ഡോ. രത്നശ്രീ. ജ്യോതിഷത്തെ വളരെ നിശിതമായി വിമർശിക്കുകയും UGC യുടെ ജ്യോതിഷം പാഠ്യവിഷയമാക്കാനുള്ള തീരുമാനത്തെ എതിർക്കുകയും ശരിയായ ശാസ്ത്രത്തെ സമൂഹത്തിന് കാട്ടിക്കൊടുക്കുകയും ചെയ്തു എന്നത് മാത്രമല്ല; ഇന്ത്യയിൽ ഇന്നുള്ള ശാസ്ത്ര പ്രചാരകർക്കും, അമേച്വർ അസ്ട്രോണമേഴ്സിനും, ജ്യോതിശാസ്ത്ര പ്രസ്ഥാനങ്ങൾക്കും എക്കാലവും പ്രചോദനമാകുന്ന പ്രവർത്തനശൈലിയും ആശയങ്ങളും ബാക്കി വെച്ചു എന്നതും അവരുടെ ജീവിതത്തെ ഏറെ ശ്രദ്ധേയമാക്കുന്നു. 2021 ലെ കൊവിഡ് കാലത്ത് അപ്രതീക്ഷിതമായി സംഭവിച്ച അവരുടെ വിയോഗം തികച്ചും വലിയൊരു നഷ്ടമാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:ഇന്ത്യൻ സ്ത്രീ ശാസ്ത്രജ്ഞർ വർഗ്ഗം:2021-ൽ മരിച്ചവർ വർഗ്ഗം:1963-ൽ ജനിച്ചവർ
ശിശിരനിദ്ര
ശിശിരനിദ്രയിലേർപ്പെടുന്ന ജീവികൾ
മുള്ളനെലി (hedge hog), വവ്വാൽ, ഡോർ മൗസ്, കരടി, പ്രൈമേറ്റ്, നില അണ്ണാൻ എന്നിവയും ചില പക്ഷികളും, ഉഭയജീവികൾ, പ്രാണികൾ തുടങ്ങിയവയെല്ലാം ശിശിരനിദ്രയിലേർപ്പെടാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഉറക്കം
മാലേഗാവ്
മഹാരാഷ്ട്രയിലെ നാസിക് ജില്ലയിലെ രണ്ടാമത്തെ വലിയ പട്ടണമാണ് മലേഗാവ് മുനിസിപ്പൽ കോർപ്പറേഷൻ. മുംബൈ നഗരത്തിൽ നിന്ന് 280 കിലോമീറ്റർ അകലെ മുംബൈ - ആഗ്ര ദേശീയ പാത NH 3 ഈ പട്ടണത്തിലൂടെ കടന്ന് പോകുന്നു. വികസനത്തിൽ മറ്റു പ്രദേശങ്ങളെ അപേക്ഷിച്ച് മാലേഗാവ് ഏറെ പിന്നിലാണ്.
പൂന്തോട്ടങ്ങളുടെ നഗരം എന്ന അർത്ഥത്തിലുള്ള മലേഗാഡി എന്ന പേരിൽ നിന്നാണ് മാലേഗാവ് എന്ന പേരുണ്ടായത്. 1740ൽ ഒരു കോട്ട നിർമ്മിക്കാനാരംഭിച്ചതോടെയാണ് മലേഗാവിന്റെ ചരിത്രം ആരംഭിക്കുന്നത്. 20 വർഷമെടുത്തു പൂർത്തിയാക്കിയ കോട്ട ഇപ്പോഴും അവിടെയുണ്ട്. കോട്ടയുടെ പണിക്കായി കുടിയേറി താമസമാക്കിയവരാണ് ആദ്യത്തെ താമസക്കാർ.
അവലംബം
വർഗ്ഗം:മഹാരാഷ്ട്ര
ഡക്ഷൻ
ഒരേയൊരു കണ്ണ് ഉൾപ്പെട്ട നേത്ര ചലനങ്ങളാണ് ഡക്ഷൻ എന്ന് പറയുന്നത്. കണ്ണിന്റെ ഭ്രമണ അച്ചുതണ്ടിനെ ആശ്രയിച്ച് സാധാരണയായി ആറ് തരം ഡക്ഷൻ ചലനങ്ങളുണ്ട്:
ഫോഴ്സ്ഡ് ഡക്ഷൻ ടെസ്റ്റ്
കണ്ണിന്റെ ചലനത്തിന്റെ അഭാവം ഒരു ന്യൂറോളജിക്കൽ ഡിസോർഡർ അല്ലെങ്കിൽ മെക്കാനിക്കൽ നിയന്ത്രണം മൂലമാണോ എന്ന് നിർണ്ണയിക്കാൻ ഫോഴ്സ്ഡ് ഡക്ഷൻ പരിശോധന നടത്തുന്നു.
അനസ്തേഷ്യ ചെയ്ത് മരവിപ്പിച്ച കൺജങ്റ്റൈവ ഒരു ഫോർസെപ്സ് ഉപയോഗിച്ച് വലിച്ച് ചലനം നിയന്ത്രിക്കപ്പെട്ടിരിക്കുന്ന ദിശയിലേക്ക് നേത്രഗോളത്തെ നീക്കാൻ ശ്രമിക്കുന്നു. ഒരു മെക്കാനിക്കൽ നിയന്ത്രണം നിലവിലുണ്ടെങ്കിൽ, നേത്രഗോളം ആ ദിശയിലേക്ക് ചലിപ്പിക്കാൻ കഴിയില്ല.
ഇതും കാണുക
വർഗ്ഗം:നേത്രവിജ്ഞാനം വർഗ്ഗം:കണ്ണ്
എൻഡോമെട്രിയം
എൻഡോമെട്രിയം എന്നത് സസ്തനികളുടെ ഗർഭപാത്രത്തിന് ഉള്ളിലെ മ്യൂക്കസ് മെംബ്രെൻ ഉൾപ്പടെയുള്ള എപ്പിത്തീലിയൽ പാളിയാണ്. ഇതിന് ഒരു ബേസൽ ലെയറും ഫങ്ഷണൽ ലെയറും ഉണ്ട്: അടിസ്ഥാന പാളിയിൽ സ്റ്റെം സെല്ലുകൾ അടങ്ങിയിരിക്കുന്നു, അത് ഫങ്ഷണൽ പാളിയെ പുനരുജ്ജീവിപ്പിക്കുന്നു. മനുഷ്യരിലും കുരങ്ങുകൾ, ഓൾഡ് വേൾഡ് കുരങ്ങുകൾ, ചില ഇനം വവ്വാലുകൾ, എലിഫന്റ് ഷ്രൂ, കെയ്‌റോ സ്പൈനി മൗസ് എന്നിവയുൾപ്പെടെയുള്ള മറ്റ് ചില സസ്തനികളിലും, ആർത്തവസമയത്ത് ഫങ്ഷണൽ പാളി കട്ടിയാകുകയും പിന്നീട് ചൊരിയുകയും ചെയ്യുന്നു. മറ്റ് മിക്ക സസ്തനികളിലും, ഈസ്ട്രസ് സൈക്കിളിൽ എൻഡോമെട്രിയം വീണ്ടും ആഗിരണം ചെയ്യപ്പെടുന്നു. ഗർഭാവസ്ഥയിൽ, എൻഡോമെട്രിയത്തിലെ ഗ്രന്ഥികളും രക്തക്കുഴലുകളും വലുപ്പത്തിലും എണ്ണത്തിലും കൂടുതൽ വർദ്ധിക്കുന്നു. വാസ്കുലർ സ്പേസുകൾ സംയോജിപ്പിച്ച് പരസ്പരം ബന്ധിപ്പിച്ച് പ്ലാസന്റ രൂപപ്പെടുന്നു, ഇത് ഭ്രൂണത്തിനും ഗർഭസ്ഥ ശിശുവിനും ഓക്സിജനും പോഷണവും നൽകുന്നു. എൻഡോമെട്രിയൽ മൈക്രോബയോട്ടയുടെ സാന്നിദ്ധ്യം എതിരായി വാദിക്കപ്പെടുന്നു.
ഘടന
ലഘുചിത്രം| എൻഡോമെട്രിയത്തിന്റെ ഏറ്റവും ഉപരിപ്ലവമായ പാളിയുടെ ഹിസ്റ്റോളജി, ഒരു ലളിതമായ നിര എപിത്തീലിയം ഉൾക്കൊള്ളുന്നു. എച്ച്&ഇ സ്റ്റെയിൻ വലത്ത്‌|ലഘുചിത്രം|എക്സോജനസ് [[പ്രൊജസ്റ്റിറോൺ|പ്രൊജസ്റ്റിറോൺ (വായിലൂടെ കഴിക്കുന്ന ഗർഭനിരോധന ഗുളിക) കാരണം ഡെസിഡ്യുവലൈസ്ഡ് ആയ എൻഡോമെട്രിയത്തിന്റെ ഉയർന്ന മാഗ്നിഫിക്കേഷൻ മൈക്രോഗ്രാഫ്. എച്ച്&ഇ സ്റ്റെയിൻ]] വലത്ത്‌|ലഘുചിത്രം|ഡെസിഡ്യുവലൈസ്ഡ് എൻഡോമെട്രിയത്തിന്റെ കുറഞ്ഞ മാഗ്നിഫിക്കേഷൻ മൈക്രോഗ്രാഫ്. എച്ച്&ഇ സ്റ്റെയിൻ എൻഡോമെട്രിയത്തിൽ കോളംനാർ എപിത്തീലിയത്തിന്റെ ഒരു പാളിയും അത് ഇരിക്കുന്ന സ്ട്രോമയും അടങ്ങിയിരിക്കുന്നു. ഹോർമോൺ സ്വാധീനം അനുസരിച്ച് കനം വ്യത്യാസപ്പെടുന്ന ബന്ധിത ടിഷ്യുവിന്റെ ഒരു പാളിയാണ് സ്ട്രോമ. ഗർഭാശയത്തിൽ, ലളിതമായ ട്യൂബുലാർ ഗ്രന്ഥികൾ എൻഡോമെട്രിയൽ ഉപരിതലത്തിൽ നിന്ന് സ്ട്രോമയുടെ അടിഭാഗത്തേക്ക് എത്തുന്നു, രക്തവിതരണം സ്പൈറൽ ധമനികൾ വഴിയാണ്. പ്രത്യുൽപാദന പ്രായത്തിലുള്ള ഗർഭപാത്രമുള്ള ഒരു സ്ത്രീയിൽ, എൻഡോമെട്രിത്തിന്റെ രണ്ട് പാളികൾ വേർതിരിച്ചറിയാൻ കഴിയും. ഈ രണ്ട് പാളികളും ഗർഭാശയ അറയിലെ എൻഡോമെട്രിയത്തിൽ മാത്രമാണ് സംഭവിക്കുന്നത്, അല്ലാതെ ഫാലോപ്യൻ ട്യൂബുകളുടെ പാളിയിലല്ല.
പ്രൊജസ്ട്രോണിന്റെ അഭാവത്തിൽ, ഫങ്ഷണൽ പാളിയിലേക്ക് രക്തം വിതരണം ചെയ്യുന്ന ധമനികൾ ചുരുങ്ങുന്നു, അങ്ങനെ ആ പാളിയിലെ കോശങ്ങൾ ഇസ്കെമിക് ആകുകയും മരിക്കുകയും ചെയ്യുന്നു, ഇത് ആർത്തവത്തിലേക്ക് നയിക്കുന്നു.
ഓരോ ഘട്ടത്തിലും സൂക്ഷ്മമായ വ്യത്യാസങ്ങൾ നിരീക്ഷിച്ച് അണ്ഡാശയ ചക്രം അല്ലെങ്കിൽ ഗർഭാശയ ചക്രം എന്നിവയെ പരാമർശിച്ച് ആർത്തവ ചക്രത്തിന്റെ ഘട്ടം തിരിച്ചറിയാൻ കഴിയും-ഉദാഹരണത്തിന് അണ്ഡാശയ ചക്രത്തിൽ:
ജീൻ, പ്രോട്ടീൻ എക്സ്പ്രഷൻ
ഏകദേശം 20,000 പ്രോട്ടീൻ കോഡിംഗ് ജീനുകൾ മനുഷ്യ കോശങ്ങളിൽ എക്സ്പ്രസ് ചെയ്യുന്നു, ഈ ജീനുകളുടെ 70% സാധാരണ എൻഡോമെട്രിയത്തിൽ എക്സ്പ്രസ് ചെയ്യുന്നു. ഈ ജീനുകളിൽ 100-ലധികം എൻഡോമെട്രിയത്തിൽ കൂടുതൽ വ്യക്തമായി എക്സ്പ്രസ് ചെയ്യുന്നു, എന്നാൽ വളരെ സ്പെസിഫിക്കായത് ഒരുപിടി ജീനുകൾ മാത്രം. എൻഡോമെട്രിയൽ മ്യൂക്കോസയുടെ ഗ്രന്ഥി, സ്ട്രോമൽ സെല്ലുകളിൽ അനുബന്ധ നിർദ്ദിഷ്ട പ്രോട്ടീനുകൾ എക്സ്പ്രസ് ചെയ്യുന്നു. ഈ പ്രോട്ടീനുകളിൽ പലതിന്റെയും എക്സ്പ്രഷൻ ആർത്തവചക്രത്തെ ആശ്രയിച്ച് വ്യത്യാസപ്പെടുന്നു, ഉദാഹരണത്തിന്, പ്രോജസ്റ്ററോൺ റിസപ്റ്ററും തൈറോട്രോപിൻ-റിലീസിംഗ് ഹോർമോണും വ്യാപന ഘട്ടത്തിൽ എക്സ്പ്രസ് ചെയ്യുന്നു, കൂടാതെ PAEP സ്രവിക്കുന്ന ഘട്ടത്തിൽ എക്സ്പ്രസ് ചെയ്യുന്നു. സ്ത്രീകളുടെ ഫെർട്ടിലിറ്റിക്ക് ആവശ്യമായ HOX11 പ്രോട്ടീൻ പോലെയുള്ള മറ്റ് പ്രോട്ടീനുകൾ ആർത്തവ ചക്രത്തിലുടനീളം എൻഡോമെട്രിയൽ സ്ട്രോമ കോശങ്ങളിൽ പ്രകടമാണ്. ഈസ്ട്രജൻ റിസപ്റ്റർ പോലുള്ള ചില പ്രത്യേക പ്രോട്ടീനുകൾ സെർവിക്സ്, ഫാലോപ്യൻ ട്യൂബുകൾ, അണ്ഡാശയങ്ങൾ, സ്തനങ്ങൾ എന്നിവ പോലുള്ള മറ്റ് തരത്തിലുള്ള സ്ത്രീ ടിഷ്യൂകളിലും പ്രകടമാണ്.
ഫംഗ്ഷൻ
എൻഡോമെട്രിയം ഗർഭപാത്രത്തിന്റെ ഏറ്റവും അകത്തെ പാളിയാണ്, മയോമെട്രിയത്തിന്റെ എതിർവശത്തുള്ള ഭിത്തികൾക്കിടയിലുള്ള അഡീഷനുകൾ തടയുന്നതിന് ഇത് പ്രവർത്തിക്കുന്നു, അതുവഴി ഗർഭാശയ അറയുടെ പേറ്റൻസി നിലനിർത്തുന്നു. ആർത്തവചക്രം അല്ലെങ്കിൽ ഈസ്ട്രസ് സൈക്കിൾ സമയത്ത്, എൻഡോമെട്രിയം കട്ടിയുള്ളതും രക്തക്കുഴലുകളാൽ സമ്പന്നവും ഗ്രന്ഥികളുള്ളതുമായ ടിഷ്യു പാളിയായി വളരുന്നു. ഗർഭപാത്രത്തിൽ എത്തുമ്പോൾ ബ്ലാസ്റ്റോസിസ്റ്റ് സ്ഥാപിക്കുന്നതിനുള്ള ഏറ്റവും അനുയോജ്യമായ അന്തരീക്ഷത്തെ ഇത് പ്രതിനിധീകരിക്കുന്നു. എൻഡോമെട്രിയം സെൻട്രൽ, എക്കോജെനിക് (അൾട്രാസൗണ്ട് സ്കാനറുകൾ ഉപയോഗിച്ച് കണ്ടെത്താനാകും).
ഗർഭാവസ്ഥയിൽ, എൻഡോമെട്രിയത്തിലെ ഗ്രന്ഥികളും രക്തക്കുഴലുകളും വലുപ്പത്തിലും എണ്ണത്തിലും കൂടുതൽ വർദ്ധിക്കുന്നു. വാസ്കുലർ സ്പേസുകൾ സംയോജിപ്പിച്ച് പരസ്പരം ബന്ധിപ്പിച്ച് പ്ലാസന്റ രൂപപ്പെടുന്നു, ഇത് ഭ്രൂണത്തിനും ഗർഭസ്ഥ ശിശുവിനും ഓക്സിജനും പോഷണവും നൽകുന്നു.
എൻഡോമെട്രിയവുമായി ബന്ധപ്പെട്ട രോഗങ്ങൾ
ലഘുചിത്രം|300x300ബിന്ദു| ഹിസ്റ്റോപത്തോളജിക്കൽ, സൈറ്റോപാത്തോളജിക്കൽ ചിത്രങ്ങൾ. A) പ്രൊലിഫെറേറ്റീവ് എൻഡോമെട്രിയം (ഇടത്: HE × 400), പ്രൊലിഫെറേറ്റീവ് എൻഡോമെട്രിയൽ സെല്ലുകൾ (വലത്: HE × 100) (B) സ്രവിക്കുന്ന എൻഡോമെട്രിയം (ഇടത്: HE × 10), സ്രവിക്കുന്ന എൻഡോമെട്രിയൽ സെല്ലുകൾ (വലത്: HE × 10) (C) അട്രോഫിക് എൻഡോമെട്രിയം (ഇടത്: HE × 10), അട്രോഫിക് എൻഡോമെട്രിയൽ സെല്ലുകൾ (വലത്: HE × 10) (D) മിക്സഡ് എൻഡോമെട്രിയം (ഇടത്: HE × 10), മിക്സഡ് എൻഡോമെട്രിയൽ സെല്ലുകൾ (വലത്: HE × 10) (ഇ): എൻഡോമെട്രിയൽ വിഭിന്ന ഹൈപ്പർപ്ലാസിയ (ഇടത്: HE × 10), എൻഡോമെട്രിയൽ വിഭിന്ന കോശങ്ങൾ (വലത്: HE × 200) (എഫ്) എൻഡോമെട്രിയൽ കാർസിനോമ (ഇടത്: HE × 400), എൻഡോമെട്രിയൽ കാൻസർ കോശങ്ങൾ (വലത്: HE × 400). കോറിയോണിക് ടിഷ്യു, അർബുദത്തിന് സമാനമായ രൂപത്തിലുള്ള, ഏരിയാസ്-സ്റ്റെല്ല പ്രതികരണം എന്നറിയപ്പെടുന്ന എൻഡോമെട്രിയൽ മാറ്റങ്ങൾക്ക് കാരണമാകും. ചരിത്രപരമായി, ഈ മാറ്റം എൻഡോമെട്രിയൽ ക്യാൻസർ ആണെന്ന് കണ്ടെത്തിയിട്ടുണ്ട്, മാത്രമല്ല ഇത് ക്യാൻസറായി തെറ്റായി നിർണ്ണയിക്കപ്പെടാൻ പാടില്ലാത്തിടത്തോളം പ്രധാനമാണ്.
നേർത്ത എൻഡോമെട്രിയം 8മില്ലി മീറ്റർ-ൽ താഴെയുള്ള എൻഡോമെട്രിയൽ കനം എന്ന് നിർവചിക്കാം. ഇത് സാധാരണയായി ആർത്തവവിരാമത്തിന് ശേഷമാണ് സംഭവിക്കുന്നത്. എൻഡോമെട്രിയൽ കനം മെച്ചപ്പെടുത്താൻ കഴിയുന്ന ചികിത്സകളിൽ വിറ്റാമിൻ ഇ, എൽ-അർജിനൈൻ, സിൽഡെനാഫിൽ സിട്രേറ്റ് എന്നിവ ഉൾപ്പെടുന്നു.
എൻഡോമെട്രിയൽ ഡിസോർഡേഴ്സ് രോഗനിർണ്ണയത്തിന് cDNA മൈക്രോഅറേ ഉപയോഗിച്ച് ജീൻ എക്സ്പ്രഷൻ പ്രൊഫൈലിംഗ് ഉപയോഗിക്കാം. യൂറോപ്യൻ മെനോപോസ് ആൻഡ് ആൻഡ്രോപോസ് സൊസൈറ്റി (EMAS) എൻഡോമെട്രിയം വിലയിരുത്തുന്നതിനുള്ള വിശദമായ വിവരങ്ങളടങ്ങിയ മാർഗ്ഗനിർദ്ദേശങ്ങൾ പുറത്തിറക്കിയിട്ടുണ്ട്.
ഭ്രൂണ കൈമാറ്റം
7 മില്ലീ മീറ്ററില് ൽ കൂടുതലുള്ള EMT-യുമായി താരതമ്യപ്പെടുത്തുമ്പോൾ എൻഡോമെട്രിയൽ കനം (EMT) 7മി. മീ-ൽ താഴെയായാൽ വിട്രോ ബീജസങ്കലനത്തിലെ ഗർഭധാരണ നിരക്ക് ഏകദേശം 0.4 ഓട്സ് റേഷ്യോ എന്ന അനുപാതത്തിൽ കുറയുന്നു. എന്നിരുന്നാലും, അത്തരം കുറഞ്ഞ കനം വളരെ അപൂർവമായി മാത്രമേ സംഭവിക്കൂ, ഈ പരാമീറ്ററിന്റെ ഏതെങ്കിലും പതിവ് ഉപയോഗം ന്യായീകരിക്കപ്പെടുന്നില്ല. ലഘുചിത്രം| 7 മില്ലിമീറ്റർ വലിപ്പമുള്ള ട്രിപ്പിൾ-ലൈൻ എൻഡോമെട്രിയം. ഇൻ വിട്രോ ഫെർട്ടിലൈസേഷൻ പോലുള്ള ഫെർട്ടിലിറ്റി മരുന്നുകൾ നൽകുമ്പോൾ ട്രാൻസ്വാജിനൽ അൾട്രാസോണോഗ്രാഫി ഉപയോഗിച്ച് എൻഡോമെട്രിയം നിരീക്ഷിക്കുന്നു. ഭ്രൂണ കൈമാറ്റ സമയത്ത്, ട്രിപ്പിൾ-ലൈൻ കോൺഫിഗറേഷനോടുകൂടിയ 7 മുതൽ 14 മില്ലിമീറ്റർ വരെ കട്ടിയുള്ള എൻഡോമെട്രിയം ഉണ്ടായിരിക്കുന്നത് അനുകൂലമാണ്, അതായത് എൻഡോമെട്രിയത്തിൽ ഒരു ഹൈപ്പർകോയിക് (സാധാരണയായി പ്രകാശമായി പ്രദർശിപ്പിക്കും) ലൈൻ അടങ്ങിയിരിക്കുന്നു. മധ്യഭാഗം രണ്ട് ഹൈപ്പോകോയിക് (ഇരുണ്ട) വരകളാൽ ചുറ്റപ്പെട്ടിരിക്കുന്നു. ഒരു ട്രിപ്പിൾ-ലൈൻ എൻഡോമെട്രിയം ബേസൽ ലെയറിന്റെയും ഫങ്ഷണൽ ലെയറിന്റെയും വേർതിരിവിനെ പ്രതിഫലിപ്പിക്കുന്നു, കൂടാതെ എസ്ട്രാഡിയോളിന്റെ അളവ് വർദ്ധിക്കുന്നതിന്റെ പെരിയോവുലേറ്ററി കാലഘട്ടത്തിലും ഇത് നിരീക്ഷിക്കപ്പെടുന്നു, അണ്ഡോത്പാദനത്തിനുശേഷം ഇത് അപ്രത്യക്ഷമാകുന്നു.
എൻഡോമെട്രിയൽ സംരക്ഷണം
ഈസ്ട്രജൻ എൻഡോമെട്രിയൽ വ്യാപനത്തെയും അർബുദത്തെയും ഉത്തേജിപ്പിക്കുന്നു. നേരെമറിച്ച്, പ്രോജസ്റ്റോജനുകൾ ഈസ്ട്രജൻ മൂലമുണ്ടാകുന്ന എൻഡോമെട്രിയൽ വ്യാപനത്തെയും അർബുദത്തെയും തടയുകയും എൻഡോമെട്രിയത്തെ ഡെസിഡുവയായി വേർതിരിക്കുന്നതിനെ ഉത്തേജിപ്പിക്കുകയും ചെയ്യുന്നു, ഇതിനെ എൻഡോമെട്രിയൽ പരിവർത്തനം അല്ലെങ്കിൽ ഡെസിഡ്യൂലൈസേഷൻ എന്ന് വിളിക്കുന്നു. ഈ ടിഷ്യുവിലെ പ്രോജസ്റ്റോജനുകളുടെ പ്രോജസ്റ്റോജെനിക്, ഫങ്ഷണൽ ആന്റിസ്ട്രജനിക് ഇഫക്റ്റുകൾ വഴിയാണ് ഇത് മധ്യസ്ഥമാക്കുന്നത്. പ്രോജസ്റ്റോജനുകളുടെ ഈ ഫലങ്ങളും ഈസ്ട്രജൻ മൂലമുണ്ടാകുന്ന എൻഡോമെട്രിയൽ ഹൈപ്പർപ്ലാസിയ, എൻഡോമെട്രിയൽ കാൻസർ എന്നിവയിൽ നിന്നുള്ള സംരക്ഷണവും എൻഡോമെട്രിയൽ സംരക്ഷണം എന്ന് വിളിക്കപ്പെടുന്നു.
പുറം കണ്ണികൾ
വർഗ്ഗം:സസ്തനികളിലെ പ്രത്യുത്പാദനവ്യവസ്ഥ
ഹാംപ്റ്റൺ, വിർജീനിയ
ഹാംപ്റ്റൺ, അമേരിക്കൻ ഐക്യനാടുകളിലെ കോമൺവെൽത്ത് ഓഫ് വിർജീനിയയിലെ ഒരു സ്വതന്ത്ര നഗരമാണ്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ആകെ ജനസംഖ്യ 137,436 ആയിരുന്നു. ഹാംപ്ടൺ റോഡ്സ് മെട്രോപ്പോളിറ്റൻ പ്രദേശം സൃഷ്ടിക്കുന്ന ഏഴ് പ്രമുഖ നഗരങ്ങളിലൊന്നായ ഇത്, വിർജീനിയൻ ഉപദ്വീപിന്റെ തെക്കു-കിഴക്കേ അറ്റത്താണ് നിലനിൽക്കുന്നത്.
അവലംബം
വർഗ്ഗം:വിർജീനിയയിലെ നഗരങ്ങൾ
സെപ്റ്റോ-
സെപ്റ്റോ- എന്നത് അളവിന്റെർ ഒരു ഏകക പൂർവ്വപ്രത്യയം ആണിത്. 101 അല്ലെങ്കിൽ 1 ആണിത്. ഇതിന്റെ പ്രതീകം ദ് ആകുന്നു. ടെറ എന്നത് ലാറ്റിൻ വാക്കായ, ഡെസിമസിൽ നിന്നും ഉണ്ടായതാണ്. പത്താമത്തേത് എന്നാണ് ഇതിന്റെ അർഥം. 1795ൽ ആണ് ടെറ- എസ് ഐ യൂണിയറ്റായി വന്നത്.
വർഗ്ഗം:അളവുകൾ
ഓസിറിസ്-ആർഎക്സ്
ഛിന്നഗ്രഹങ്ങളെ കുറിച്ച് പഠിക്കുന്നതിനും അവിടെ നിന്ന് സാമ്പിൾ ശേഖരിച്ച് തിരിച്ചു വരുന്നതിനും വേണ്ടി നാസ ആസൂത്രണം ചെയ്തിട്ടുള്ള ദൗത്യമാണ് ഓസിറിസ്-ആർഎക്സ് (Origins, Spectral Interpretation, Resource Identification, Security, Regolith Explorer). 2016 സെപ്റ്റംബർ 8നാണ് ഇത് വിക്ഷേപിക്കുന്നത്. 101955 ബെന്നു, കാർബോണിസ്യൂസ് എന്നിവയെ സന്ദർശിച്ച് സാമ്പിളുകൾ ശേഖരിച്ച് ശേഷം അവയുടെ കൂടുതൽ പഠനത്തിനായി 2023ൽ തിരിച്ച് ഭൂമിയിൽ തിരിച്ചെത്തുന്ന തരത്തിലാണ് ഈ ദൗത്യം ആസൂത്രണം ചെയ്തിട്ടുള്ളത്. ഈ പഠനത്തിലൂടെ സൗരയൂഥ രൂപീകരണത്തെയും അനന്തരസംഭവങ്ങളെയും കുറിച്ച് കൂടുതൽ വിവരങ്ങൾ അറിയാൻ സഹായകമാവുമെന്നാണ് കരുതുന്നത്. ഇതു വിജയിക്കുകയാണെങ്കിൽ ഛിന്നഗ്രഹങ്ങളിൽ നിന്ന് സാമ്പിൾ ഭൂമിയിലെത്തിക്കുന്ന ആദ്യത്തെ ദൗത്യമാവും ഓസിറിസ്-ആർഎക്സ്.
സന നാ എൻ'ഹദ
ഗിനിയ ബിസാവുവിൽ നിന്നുള്ള ഒരു ചലച്ചിത്ര നിർമ്മാതാവാണ് സന നാ എൻ'ഹദ (ജനനം 1950) അദ്ദേഹം "ഗിനിയ-ബിസാവിൽ നിന്നുള്ള ആദ്യ ചലച്ചിത്ര നിർമ്മാതാവ്" ആണ്.
ജീവിതം
1950-ൽ എൻക്‌സാലെയിലാണ് സന ന ഹദ ജനിച്ചത്. പ്രദേശത്ത് ജോലി ചെയ്യണമെന്ന് പിതാവ് ആഗ്രഹിച്ചുവെങ്കിലും, അദ്ദേഹം 'തദ്ദേശീയ' വിദ്യാർത്ഥികൾക്കുള്ള ഫ്രാൻസിസ്കൻ പ്രൈമറി സ്കൂളിൽ പഠിക്കുകയും ദേശീയ വിമോചന പ്രസ്ഥാനത്തിൽ സജീവമായ അധ്യാപകരെ കണ്ടുമുട്ടുകയും ചെയ്തു. 1960-കളിൽ ഒളിപ്പടയാളികളോടൊപ്പം ചേർന്ന് മെഡിക്കൽ അസിസ്റ്റന്റായി ജോലി ചെയ്തു. 1967-ൽ, അമിൽകാർ കാബ്രാൽ അദ്ദേഹത്തെ - ജോസ് ബൊലാമ ക്യൂബുംബ, ജോസെഫിന ലോപ്സ് ക്രാറ്റോ, ഫ്ലോറ ഗോമസ് എന്നിവരോടൊപ്പം ക്യൂബയിലെ ഇൻസ്റ്റിറ്റ്യൂട്ടോ ക്യൂബാനോ ഡെൽ ആർട്ടെ ഇ ഇൻഡസ്ട്രിയ സിനിമാറ്റോഗ്രാഫിക്കോസിൽ ഫിലിം മേക്കിംഗ് പഠിക്കാൻ അയച്ചു. പിന്നീട് അദ്ദേഹം പാരീസിലെ ഇൻസ്റ്റിറ്റ്യൂട്ട് ഡെസ് ഹൗട്ടെസ് എറ്റുഡെസ് സിനിമാറ്റോഗ്രാഫിക്സിൽ പഠിച്ചു.
1978-ൽ നാ എൻ'ഹദ നാഷണൽ ഫിലിം ഇൻസ്റ്റിറ്റ്യൂട്ടിന്റെ ആദ്യ ഡയറക്ടറായി, 1989 വരെ ആ പദവിയിൽ തുടർന്നു.
Na N'Hada നിരവധി ഹ്രസ്വചിത്രങ്ങളിലൂടെ സ്വന്തം ചലച്ചിത്രനിർമ്മാണം ആരംഭിച്ചു. ആദ്യത്തെ രണ്ട് ചിത്രങ്ങൾ തന്റെ സമകാലികയായ ഫ്ലോറ ഗോമസുമായി സഹസംവിധാനം ചെയ്തു. മാർക്കറുടെ ഉപന്യാസ-ചലച്ചിത്രമായ സാൻസ് സോലെയിൽ (1983) അദ്ദേഹം ക്രിസ് മാർക്കറുമായി സഹകരിച്ചു. ബിസാവു കാർണിവലിന്റെ ദൃശ്യങ്ങൾ മാർക്കറിന് നൽകി. ഫ്ലോറ ഗോമസിന്റെ ആദ്യ ഫീച്ചർ ഫിലിമായ മോർട്ടു നേഗ (1988)[മരണം നിരസിച്ചവർ], പോ ഡി സാംഗുയി [രക്തവൃക്ഷം]എന്നിവയ്ക്ക് അദ്ദേഹം സഹസംവിധായകനായിരുന്നു.
അദ്ദേഹത്തിന്റെ ആദ്യ ഫീച്ചർ ഫിലിം, Xime (1994) ജൂപ് വാൻ വിജ്കിനൊപ്പം എഴുതിയതാണ്. ഗിനിയ ബിസാവുവിന്റെ വിമോചനയുദ്ധം ആരംഭിക്കുന്നതിന് മുമ്പ് 1962-ൽ നടന്ന ഒരു ചരിത്ര സിനിമയായിരുന്നു Xime. കാൻ ഫിലിം ഫെസ്റ്റിവലിൽ ഇത് പ്രദർശിപ്പിച്ചു. ബിസാവു ഡി ഇസബെൽ (2005) എന്ന ഡോക്യുമെന്ററി തന്റെ കുടുംബത്തെ പോറ്റാൻ പാടുപെടുന്ന നഴ്‌സായ ഇസബെൽ നബാലി നാഗയുടെ ദൈനംദിന ജീവിതത്തെ ബിസാവു നഗരത്തിന്റെ സൂക്ഷ്മരൂപമായി ഉപയോഗിച്ചു. ബിജാഗോസ് ദ്വീപുകളിൽ ചിത്രീകരിച്ച ഡോക്യുമെന്ററി Kadjike (2013), ഈ ദ്വീപസമൂഹത്തിന്റെ പ്രകൃതി സൗന്ദര്യത്തെയും ബിജാഗോ പുരാണകഥയിലെ പരമ്പരാഗത ധാരണയെയും ആഗോള മയക്കുമരുന്ന് കടത്ത് വ്യാപാരത്തിന്റെ ചൂഷണം മൂലമുണ്ടാകുന്ന ഭീഷണിയെയും സംയോജിപ്പിച്ചു.
പുറംകണ്ണികൾ
വർഗ്ഗം:1950-ൽ ജനിച്ചവർ വർഗ്ഗം:ആഫ്രിക്കൻ ചലച്ചിത്ര സംവിധായകർ
വൈശ്യപ്പുളി
വള്ളിപോലിരിക്കുന്ന ഒരു ചെറിയ കുറ്റിച്ചെടിയാണ് വൈശ്യപ്പുളി. . നനവാർന്ന ഇലപൊഴിയും കാടുകളിലും സമതലങ്ങളിലും കാണപ്പെടുന്നു. കേരളത്തിൽ എല്ലായിടത്തും കാണാറുണ്ട്. ആഫ്രിക്കയിൽ ഇത് ഔഷധമായി ഉപയോഗിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഹിബിസ്കസ്
ജി.എച്ച്.എസ്.എസ്. കലവൂർ
ആലപ്പുഴ ജില്ലയിൽ ആലപ്പുഴ നിയോജകമണ്ഡലത്തിലെ ഒരു സർക്കാർ വിദ്യാലയമാണ് ഗവൺമെന്റ് ഗേൾസ് ഹയർ സെക്കണ്ടറി സ്കൂൾ കലവൂർ.
ചരിത്രം
കലവൂർ കവലയ്ക്ക് പടിഞ്ഞാറ് കടത്തിണ്ണയിൽ വി.എം.(വെർണാക്കുലർ മിീഡിയം) സ്ക്കൂളായി ആരംഭിച്ചു. റോഡിന് കിഴക്കുവശത്തേക്ക് മാറ്റി ന്യു.വി.എം.സ്ക്കൂളായി. കാട്ടൂരിലുണ്ടായിരുന്ന എം.എം. (മലയാളം മിഡിൽ) സ്കൂൾ തീ പിടിച്ചപ്പോൾ ആ സ്കൂൾ ഇതോടൊപ്പം ചേർത്ത് ന്യൂ വി.എം. സ്ക്കൂളായി മാറി. ഹൈസ്ക്കൂളിന്റെ ആദ്യ ബാച്ച് എട്ടാം ക്ലാസ്സ് 1953 ലാണ് ആരംഭിക്കുന്നത്. 1956 ലാണ് ആദ്യത്തെ ബാച്ച് പത്താം ക്ലാസ്സ് എഴുതുന്നത്. 1959 വരെ 1 മുതൽ 10 വരെ ക്ലാസ്ലുകൾ പ്രവർത്തിച്ചിരുന്നു. 1960 തോടെ എൽ. പി. വിഭാഗം ഹൈസ്ക്കൂളിൽ നിന്നും വേർപെട്ട് സ്വതന്ത്രമായി പ്രവർത്തിച്ചു തുടങ്ങി. 1987 - 1988 കാലത്താണ് ഹയർ സെക്കന്ററി സ്ക്കൂൾ നിലവിൽ വരുന്നത്.
ഭൗതിക സൗകര്യങ്ങൾ
ഒരു ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹയർ സെക്കണ്ടറി ഉൾപ്പെടെ സ്കൂളിന് 9 കെട്ടിടങ്ങളിലായി 54 ക്ലാസ് മുറികളുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. സ്ക്കൂളിൽ സ്മാർട്ട് ക്ലാസ് റൂം പ്രവർത്തിക്കുന്നു. മൾട്ടി മീഡിയ സൗകര്യം ഉപയോഗിച്ച് ക്ലാസുകൾ എടുക്കുവാൻ സ്മാർട്ട് ക്ലാസ് റൂം പ്രയോജനപ്പെടുത്തുന്നു. കേബിൾ ടിവി ഉപയോഗിച്ച് എഡ്യൂസാറ്റ് വിക്ടേഴ്സ് ചാനൽ വഴിയുള്ള വിദ്യാഭ്യാസ പരിപാടികൾ കുട്ടികളെ കാണിച്ചുവരുന്നു. ഹൈസ്കൂളിനും ഹയർസെക്കണ്ടറിക്കും വെവ്വേറെ സയൻസ് ലാബുകളുണ്ട്. ഹൈസ്ക്കൂളിൽ രണ്ട് കംപ്യൂട്ടർ ലാബുകളിലായി 23 കംപ്യൂട്ടറുകളും ഹയർ സെക്കൻറി വിഭാഗത്തിന് 2 കംപ്യൂട്ടറുകളും രണ്ടിടത്തും ബ്രോഡ് ബാൻഡ് കണക്ഷനുമുണ്ട്.
അവലംബം
വർഗ്ഗം:സർക്കാർ വിദ്യാലയങ്ങൾ വർഗ്ഗം:ആലപ്പുഴ ജില്ലയിലെ വിദ്യാലയങ്ങൾ വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
ഡോ. എൻ‌.ടി.‌ആർ. യൂണിവേഴ്സിറ്റി ഓഫ് ഹെൽത്ത് സയൻസസ്
'''ഡോ. എൻ‌.ടി.‌ആർ. യൂണിവേഴ്സിറ്റി ഓഫ് ഹെൽത്ത് സയൻസസ്''', മുമ്പ് ആന്ധ്രാപ്രദേശ് യൂണിവേഴ്സിറ്റി ഓഫ് ഹെൽത്ത് സയൻസസ് എന്നറിയപ്പെട്ടിരുന്ന ആന്ധ്രാപ്രദേശിലെ വിജയവാഡ നഗരത്തിൽ സ്ഥിതിചെയ്യുന്ന ഒരു പൊതു സർവ്വകലാശാലയാണ്. അതിന്റെ സ്ഥാപകനും ആദ്യത്തെ ചാൻസലറുമായ ആന്ധ്ര മുൻ മുഖ്യമന്ത്രി എൻ.ടി. രാമ റാവുവിന്റെ പേരാണ് ഈ സ്ഥാപനത്തിന് നൽകിയിരിക്കുന്നത്.
ചരിത്രം
യൂണിവേഴ്സിറ്റി ഓഫ് ഹെൽത്ത് സയൻസസ് ആയി ആന്ധ്രാ സർക്കാർ സ്ഥാപിച്ച ഈ സർവകലാശാല 1986 ഏപ്രിൽ 9 ന് അന്നത്തെ ആന്ധ്രാ പ്രദേശ് മുഖ്യമന്ത്രിയായിരുന്ന എൻ.ടി. രാമ റാവുവാണ് ഉദ്ഘാടനം ചെയ്തത്. 1986 നവംബർ 1 ന് പ്രവർത്തനമാരംഭിച്ച ഈ സർവകലാശാലയുടെ ആദ്യ ചാൻസലർ രാമ റാവു ആയിരുന്നു. രാമ റാവുവിന്റെ മരണത്തെത്തുടർന്ന് 1998 ഫെബ്രുവരി 2 ന് സർവ്വകലാശാലയുടെ പേര് "ഡോ. എൻ‌ടി‌ആർ ഹെൽത്ത് സയൻസസ്" എന്ന് പുനർനാമകരണം ചെയ്യാൻ ആന്ധ്ര സർക്കാർ നിർദ്ദേശം നൽകി. 2011 നവംബർ 1 മുതൽ 3 വരെ സർവകലാശാല അതിന്റെ സിൽവർ ജൂബിലി ആഘോഷിച്ചു.
സൌകര്യങ്ങൾ
ലൈബ്രറി ശൃംഖലയോടെ പ്രവർത്തിക്കുന്ന ഒരു ലൈബ്രറിയും കമ്പ്യൂട്ടർ സെന്ററും ഇവിടെയുണ്ട്. അധ്യയന വിഭാഗക്കാർ, പരീക്ഷകർ, സന്ദർശകർ എന്നിവർക്കായി വിവിധ തരം താമസസൗകര്യങ്ങളുള്ള ഒരു അതിഥ മന്ദിരവും ഇവിടെ ലഭ്യമാണ്. അംഗീകൃത സ്റ്റാഫുകൾക്കും സുരക്ഷാ ഉദ്യോഗസ്ഥർക്കും മാത്രം പ്രവേശനം സാധ്യമായ പ്രത്യേക ഇലക്ട്രോണിക് സുരക്ഷാ നിയന്ത്രിത പ്രദേശത്താണ് ഇവിടുത്തെ പരീക്ഷാ വിഭാഗം സ്ഥാപിച്ചിരിക്കുന്നത്. ബയോമെട്രിക് അധിഷ്ഠിത ഇലക്ട്രോണിക് ഹാജർ സംവിധാനവും സ്ഥാപനത്തിൽ നടപ്പാക്കിയിട്ടുണ്ട്.
പ്രവേശനവും കോഴ്സുകളും
മറ്റ് അനുബന്ധ പാരാമെഡിക്സ്, ഫാർമ കോഴ്സുകളിലേയ്ക്കുള്ള അപേക്ഷകർക്ക് EAMCET റാങ്ക് പ്രകാരവും MBBS, BDS കോഴ്സുകളിലേയ്ക്കുള്ള പ്രവേശനത്തിന് NEET (നാഷണൽ എലിജിബിലിറ്റി എൻട്രൻസ് ടെസ്റ്റ്) റാങ്ക് അടിസ്ഥാനമാക്കിയുമാണ് ഇവിടെ സർക്കാർ ക്വാട്ടയിലേയ്ക്കുള്ള പ്രവേശനം നൽകുന്നത്.
വാരിയർ
2011ൽ പുറത്തിറങ്ങിയ ഒരു ഇംഗ്ലീഷ് സിനിമയാണ് വാരിയർ
കഥാസാരം
ബോക്സറും, മുഴുക്കുടിയനുമായിരുന്ന അച്ഛന്റെ അടുത്തേക്ക് ഇളയ മകനായ ടോമി (Tom Hardy) വരുന്നത് കാണിച്ചു സിനിമ ആരംഭിക്കുന്നു. അച്ഛൻ (Nick Nolte) ഇപ്പോൾ കുടിയൊക്കെ നിർത്തി വലിയ വിശ്വാസിയാണ്, ചെറുപ്പത്തിൽ അച്ഛന്റെ പീഡനം സഹിക്കാൻ വയ്യാതെ അമ്മ പടിയിറങ്ങിയപ്പോൾ കൂടെ പോയ മകനാണ് ടോമി പിന്നെ കുറച്ചു നാൾ പട്ടാളത്തിലായിരുന്നു. തന്റെ മകനെക്കുറിച്ചു അച്ഛന് കൂടുതലൊന്നും അറിയില്ല, മകനെ മികച്ചൊരു ബോക്സറാക്കാൻ അച്ഛൻ ചെറുപ്പത്തിലെ തന്നെ ഒരുപാട് ട്രെയിൻ ചെയ്യിചിട്ടുമുണ്ട്. എല്ലാം മറന്നു ടോമി തന്നെ കാണാൻ വന്നതാണെന്നാണ് അച്ഛൻ കരുതിയിരിക്കുന്നത്.
ടോമിയുടെ ജ്യേഷ്ഠൻ ബ്രണ്ടൻ (Joel Edgerton), ഒരു സ്കൂളിൽ ഫിസിക്സ്‌ ടീച്ചറായി ഇപ്പോൾ കുടുംബത്തോടെ ജീവിക്കുന്നു. ചെറുപ്പത്തിൽ ടോമി അമ്മയുടെ കൂടെപോയപ്പോൾ സ്നേഹിച്ച പെണ്ണിനെ പിരിയാതിരിക്കാൻ ബ്രണ്ടൻ അച്ചന്റെകൂടെ നിന്നവനാണ്. ബ്രണ്ടനും ഫൈറ്ററാണ് UFCയിൽ. ഒരിക്കൽ ഒരു ഫൈറ്റിൽ സാരമായി പരിക്കുപറ്റിയ ബ്രണ്ടൻ എല്ലാം ഉപേക്ഷിച്ചു കുടുംബത്തോടെ ജോലി ചെയ്തു ജീവിക്കാൻ തുടങ്ങിയതാണ്‌. കുട്ടികൾക്കും പ്രിൻസിപ്പാളിനും പ്രിയപ്പെട്ട അധ്യാപകനാണ് ബ്രണ്ടൻഎങ്കിലും അയാളുടെ ജീവിതം തകർച്ചയുടെ വക്കിലാണ്. മകളുടെ ഹാർട്ട് ഓപറേഷന് വാങ്ങിയ കടം പെരുകി ഇപ്പോൾ വീട് പോകും എന്ന നിലയിലാണ്. അങ്ങനെ ബ്രണ്ടൻ ഒരിക്കൽക്കൂടി ഫൈറ്ററുടെ കുപ്പായം എടുത്ത് അണിയാൻ നോക്കുമെങ്കിലും അത് മനസ്സിലാക്കിയ സ്കൂൾ മാനേജ്മെൻറ് അയാളെ സ്കൂളിൽ നിന്നും സസ്പെന്ഡ് ചെയ്യുന്നു. വരുമാനമാർഗ്ഗം നിലച്ച ബ്രണ്ടൻ തന്റെ പഴയ സുഹൃത്തും അറിയപ്പെടുന്ന ഫൈറ്ററുമായ ഫ്രാങ്കിനോട് (Frank Grillo) സഹായം ചോതിക്കുന്നു, ഫ്രാങ്കും തന്റെ ജിമ്മിൽ സ്പാർട്ടയ്ക്കു വേണ്ടി ഒരു പോരാളിയെ ഒരുക്കുന്ന തിരക്കിലാണ്. അങ്ങനെ ഫ്രാങ്കിന്റെ ജിമ്മിൽ ചേരുന്ന ബ്രണ്ടൻ ചെറിയ ഫൈറ്റുകളൊക്കെ വിജയിച്ചു അവസാനം ചില നാടകീയ സംഭവങ്ങള്ക്ക് ശേഷം ഫ്രാങ്കിന്റെ ജിമ്മിനു വേണ്ടി സ്പാർട്ടയിൽ പങ്കെടുക്കുന്നു.
5 മില്യൺ ആണ് പ്രൈസ്‌ മണിയുള്ള വലിയൊരു മത്സരമാണ് സ്പാർട്ട. ലോകത്തെ വമ്പൻമാരോടാണ് ഏറ്റുമുട്ടെണ്ടത്. ഇതുവരെ ഒരു മത്സരത്തിലും തോറ്റിട്ടില്ലാത്ത റഷ്യൻ താരമായ കോബയാണ് (Kurt Angle) സ്പാർട്ടയിലെ താരം. ടോമി തന്റെ കൂടെ പട്ടാളത്തിൽ ഉണ്ടായിരുന്ന സുഹൃത്തിന്റെ കുടുംബത്തിനു വേണ്ടിയാണ് മത്സരത്തിനു ഇറങ്ങുന്നത്. ബ്രെണ്ടൻ തന്റെ കുടുംബം നഷ്ടപ്പെടാതിരിക്കാനും. രണ്ടുപേരുടെയും ലക്ഷ്യം ഒന്ന് സ്പാർട്ടയിൽ ചാമ്പ്യൻ ആവുക.
ഇതിനിടെ അച്ഛൻ ബ്രണ്ടനെ കാണാൻ വരുന്നുണ്ട്, അച്ഛൻ ചെയ്തതിനോടൊക്കെ ബ്രണ്ടൻ നേരത്തെ പൊറുത്തതാണെങ്കിലും അച്ഛനെ കാണുന്നതും അച്ഛൻ വീട്ടില് വരുന്നതും ബ്രണ്ടന് ഇഷ്ടമല്ല. തന്റെ കൊച്ചുമക്കളെ അച്ഛൻ മര്യാദയ്ക്ക് കണ്ടിട്ടുപോലുമില്ല. അച്ഛനെ വീട്ടിൽ കയറ്റാതെ ബ്രണ്ടൻ പറഞ്ഞു വിടുമ്പോൾ അച്ഛൻ പറയുന്നുണ്ട് "ടോമി തിരിച്ചുവന്നു, അവൻ എന്നോട് പൊറുത്തു എന്ന്"
മത്സരരംഗത്ത് വച്ചാണ് ടോമി തന്റെ ചേട്ടനെ ഒരുപാട് നാളുകൾക്കു ശേഷം കാണുന്നത്, പക്ഷെ ടോമി അവിടന്ന് ഒന്നും മിണ്ടാതെ ഇറങ്ങിപോകും. ടോമി അവിടെ ഉണ്ടെന്നു മനസ്സിലാക്കി ബ്രണ്ടൻ പോയി സംസാരിക്കാൻ ശ്രമിക്കുമെങ്കിലും തന്റെയും അമ്മയുടെയും കൂടെ വരാതിരുന്ന ബ്രണ്ടനോട് തനിക്കൊന്നും പറയാനില്ല എന്നാണു ടോമി പറയുന്നത്.
മത്സരത്തിൽ ടോമി തന്റെ കായിക ബലം കൊണ്ട് വളരെപെട്ടെന്ന് ജയിച്ചു കയറുമ്പോൾ ഒരുപാട് ടെക്നിക്കുകൾ പ്രയോഗിക്കുന്ന ബ്രണ്ടൻ സ്വന്തം വാശിയിലും മനസ്സിന്റെ ബലത്തിലുമാണ് പിടിച്ചു നിൽക്കുന്നത്. മത്സരം ഒരു വശത്ത് നടക്കുമ്പോൾ മറുവശത്ത് അച്ഛനും മക്കളും തമ്മിലുള്ള ബന്ധത്തിൽ വന്ന വിള്ളലുകളും പ്രത്യാഘാതങ്ങളും സിനിമയിൽ വിഷയമാവുന്നു.
ബോധ് ഗയ
ബിഹാറിലെ ഗയ ജില്ലയിൽ സ്ഥിതിചെയ്യുന്ന ഒരു പുണ്യകേന്ദ്രമാണ് ബോധ് ഗയ അഥവ ബുദ്ധ ഗയ (ഇംഗ്ലീഷ്: Bodh Gaya). ബോധ് ഗയയിൽ വെച്ചാണ് ഗൗതമബുദ്ധൻ ബോധോദയം പ്രാപിച്ചത്. ഇന്ന് ഈ സ്ഥലത്ത് മഹാബോധി ക്ഷേത്ര സമുച്ചയം നിലകൊള്ളുന്നു. ഇവിടത്തെ വിഷ്ണുപദ് ക്ഷേത്രവും പ്രസിദ്ധമാണ്.
മഹാബോധി ക്ഷേത്രം
ഇടത്ത്‌|ലഘുചിത്രം|മഹാബോധി ക്ഷേത്രം ബോധ് ഗയയിലെ ഏറ്റവും പ്രധാനപ്പെട്ട കേന്ദ്രം ബുദ്ധഗയ മഹാബോധി ക്ഷേത്രമാണ്. സംസ്ഥാന തലസ്ഥാനമായ പട്ന യിൽനിന്നും ഏകദേശം 110 കിലോമീറ്റർ തെക്ക് മാറി 24.69528°N, 84.99389°W ലാണ് ഈ ക്ഷേത്രം സ്ഥിതിചെയ്യുന്നത്. ബുദ്ധമതസ്തർ പരിപാവനമായി കരുതുന്ന വജ്രസിംഹാസനവും(Vajrasana) വിശുദ്ധ ബോധി വൃക്ഷവും ഈ ക്ഷേത്രസമുച്ചയത്തിലാണുള്ളത്.
ശ്രീബുദ്ധൻ ബോധോദയം പ്രാപിച്ചതിന് ഏതാണ് 200 വർഷങ്ങൾക്ക് ശേഷം, ക്രി.മു250-ൽ, മഹാനായ അശോക ചക്രവർത്തി ബോധ് ഗയ സന്ദർശിക്കുകയിം, ഇവിടെ ഒരു ക്ഷേത്രവും മഠവും സ്ഥാപിക്കുകയുണ്ടായി. പക്ഷെ ഇത് പിൽകാലത്ത് ഇല്ലാതായി.
ഈ പുരാതന ക്ഷേത്രത്തിന്റെ ചിത്രീകരണങ്ങൾ സാഞ്ചിയിലെ മഹാ സ്തൂപത്തിൽ ആലേഖനം ചെയ്യപ്പെട്ടിട്ടുണ്ട്. ഇന്ന് കാണുന്ന ക്ഷേത്രം 6ആം നൂറ്റാണ്ടിൽ ഗുപ്ത സാമ്രാജ്യ കാലത്ത് പണികഴിപ്പിച്ചതാണ്.
അവലംബം
വർഗ്ഗം:ബുദ്ധമതത്തിന്റെ ചരിത്രം
ഫ്രീകോഡ്ക്യാമ്പ്
ഒരു സ്വതന്ത്ര സംവേദനാത്മക വെബ് പ്ലാറ്റ്ഫോം, ഒരു ഓൺലൈൻ കമ്മ്യൂണിറ്റി ഫോറം, ചാറ്റ് റൂമുകൾ, ഓൺലൈൻ പ്രസിദ്ധീകരണങ്ങൾ, വെബ് ഡവലപ്‍മെന്റ് പഠനം നടത്താൻ ഉദ്ദേശിക്കുന്ന പ്രാദേശിക ഓർഗനൈസേഷനുകൾ എന്നിവ ഉൾപ്പെടുന്ന ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് ഫ്രീകോഡ്ക്യാമ്പ്(“ഫ്രീ കോഡ് ക്യാമ്പ്” എന്നും അറിയപ്പെടുന്നു). ആർക്കും ഇതിൽ പ്രവേശിക്കുവാൻ കഴിയും. എച്ച്ടിഎംഎൽ, സിഎസ്എസ്, ജാവാസ്ക്രിപ്റ്റ് എന്നിവയിലേക്ക് വിദ്യാർത്ഥികളെ പരിചയപ്പെടുത്തുന്ന ട്യൂട്ടോറിയലുകളിൽ തുടങ്ങി, വിദ്യാർത്ഥികൾ ഒറ്റയ്ക്കോ ജോഡികളോ ആയോ പൂർത്തിയാക്കേണ്ട പ്രോജക്റ്റ് അസൈൻമെന്റുകളിലേക്ക് പുരോഗമിക്കുന്നു. എല്ലാ പ്രോജക്റ്റ് ടാസ്‌ക്കുകളും പൂർത്തിയാകുമ്പോൾ, വെബ് ആപ്ലിക്കേഷനുകൾ നിർമ്മിക്കുന്നതിന് വിദ്യാർത്ഥികൾക്ക് മറ്റ് ലാഭേച്ഛയില്ലാതെ പങ്കാളികളാകുകയും വിദ്യാർത്ഥികൾക്ക് പ്രായോഗിക വികസന അനുഭവം നൽകുകയും ചെയ്യുന്നു.
അനഹൈം
അനഹൈം, (ഉച്ചാരണം /ˈænəhaɪm/) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഓറഞ്ച് കൗണ്ടി യിലെ ഒരു നഗരവും ലോസ് ഏഞ്ചലസ് മെട്രോപ്പോളിറ്റൻ മേഖലയുടെ ഭാഗവുമാണ്.
ഫ്രീകോഡ്ക്യാമ്പ്
ചരിത്രം
2015 ലെ പോഡ്‌കാസ്റ്റ് അഭിമുഖത്തിൽ, ഫ്രീ കോഡ്ക്യാമ്പ് സൃഷ്ടിക്കുന്നതിനുള്ള തന്റെ പ്രചോദനം അദ്ദേഹം പങ്കുവെച്ചു:
അനഹൈം
2010-ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 336,265 ആയിരുന്നു. ഇത് ഓറഞ്ച് കൗണ്ടി യിലെ ഏറ്റവും ജനസാന്ദ്രതയുള്ള നഗരവും കാലിഫോർണിയ സംസ്ഥാനത്ത് ജനസാന്ദ്രതയിൽ പത്താമത്തെ സ്ഥാനമുള്ള നഗരവുമാണ്. പ്രാദേശിക വിസ്തൃതി കണക്കാക്കിയാൽ, അനഹൈം, ഓറഞ്ച് കൗണ്ടിയിലെ രണ്ടാമത്തെ വലിയ നഗരമാണ് (ഇർവിൻ നഗരം ആദ്യം വരുന്നു). ഇവിടുത്തെ തീം പാർക്കുകൾ, അനെഹൈം കൺവൻഷൻ സെന്റർ എന്നിവയും അനഹൈം ഡക്സ് ഐസ് ഹോക്കി ക്ലബ്ബ്, ഏഞ്ചൽസ് ബേസ്ബോൾ ടീം എന്നീ സ്പോർട്ട്‍സ് ടീമുകളും പ്രശസ്തമാണ്.
1857-ൽ 50 ജർമൻ കുടുംബങ്ങൾ ചേർന്ന് അൻഹൈം സ്ഥാപിക്കുകയും 1876 മാർച്ച് 18-ന് സംയോജിപ്പിച്ച്, ലോസ് ഏഞ്ചൽസ് കൗണ്ടിയിലെ രണ്ടാമത്തെ നഗരമായി മാറുകയും ചെയ്തു. പിന്നീട് 1889 ൽ ലോസ് ഏഞ്ചൽസ് കൗണ്ടിയിൽ നിന്ന് ഓറഞ്ച് കൗണ്ടി പിന്മാറി സ്വതന്ത്രമായി നിലകൊണ്ടു. 1955 ൽ ഡിസ്നിലാൻറ് തുറക്കപ്പെടുന്നതുവരെ അനഹൈം ഒരു വലിയ ഗ്രാമീണ സമൂഹമായി തുടർന്നിരുന്നു. ഡിസ്നിലാൻറിൻറെ രൂപീകരണം, പ്രദേശത്ത് അനേകം ഹോട്ടലുകളുടെയും മോട്ടലുകളുടെയും നിർമ്മാണത്തിനു കാരണഹേതുവായി. ഇവിടെ താമസത്തിനുവേണ്ടിയുള്ള ഹൌസിംഗ് കോളനികളുടെ നിർമ്മാണവും ആരംഭിച്ചിരുന്നു. പട്ടണം ഒരു വ്യവസായ കേന്ദ്രമായി മാറുന്നതിന് അധികം താമസമുണ്ടായില്ല. ഇലക്ട്രോണിക്സ്, എയർക്രാഫ്റ്റ് ഭാഗങ്ങൾ നിർമ്മിക്കുന്ന ഫാക്ടറികൾ, ടിന്നിലടച്ചു സംസ്കരിച്ച പഴങ്ങളുടെ വ്യവസായം എന്നിവ ഇവിടെ ആരംഭിച്ചിരുന്നു.
ഫ്രീകോഡ്ക്യാമ്പ്
ചരിത്രം
"ഞാൻ കോഡ് ചെയ്യാൻ പഠിച്ച കാര്യക്ഷമമല്ലാത്തതും നേരിട്ടുള്ളതുമായ വഴി കൂടുതൽ ഫലപ്രദമാക്കുന്നതിനുള്ള എന്റെ ശ്രമമാണ് ഫ്രീ കോഡ്കാമ്പ്. ഈ പ്രക്രിയ കഴിയുന്നത്ര കാര്യക്ഷമവും വേദനയില്ലാത്തതുമാക്കി മാറ്റുന്നതിനായി ഞാൻ എന്റെ കരിയറും ജീവിതകാലം മുഴുവൻ സമർപ്പിക്കുകയാണ്. […]എനിക്ക് കോഡ് പഠിക്കൽ ഒരു പേടി സ്വപ്നമായിരുന്നു. ഞങ്ങൾ ഫ്രീ കോഡ്ക്യാമ്പ് ഉപയോഗിച്ച് വിദ്യാർത്ഥികളെ ലളിതമായി കോഡ് പഠിപ്പിക്കുവാൻ ശ്രമിക്കുന്നു." യഥാർത്ഥ പാഠ്യപദ്ധതി മോംഗോഡിബി, എക്സ്പ്രസ്.ജെഎസ്, ആംഗുലർ.ജെഎസ്, നോഡ്.ജെഎസ് എന്നിവയിൽ ശ്രദ്ധ കേന്ദ്രീകരിച്ചു, ഇത് പൂർത്തിയാക്കാൻ 800 മണിക്കൂർ എടുക്കുമെന്ന് കണക്കാക്കപ്പെട്ടു. കോഡെക്കാദമി, സ്റ്റാൻഫോർഡ് അല്ലെങ്കിൽ കോഡ് സ്‌കൂൾ പോലുള്ള മറ്റ് പ്ലാറ്റ്ഫോമുകളിലെ സൗജന്യ മെറ്റീരിയലിലേക്കുള്ള ലിങ്കുകളായിരുന്നു പല പാഠങ്ങളും. കോഴ്‌സ് “വേപോയിന്റുകൾ” (ദ്രുത, സംവേദനാത്മക ട്യൂട്ടോറിയലുകൾ), “ബോൺഫയർസ്” (അൽഗോരിതം വെല്ലുവിളികൾ), “സിപ്‌ലൈനുകൾ” (ഫ്രണ്ട് എൻഡ് പ്രോജക്റ്റുകൾ), “ബേസ്ജമ്പുകൾ” (പൂർണ്ണ-സ്റ്റാക്ക് പ്രോജക്റ്റുകൾ) എന്നിങ്ങനെ തിരിച്ചിരിക്കുന്നു. ഫ്രണ്ട് എൻഡ്, ഫുൾ-സ്റ്റാക്ക് പ്രോജക്ടുകൾ പൂർത്തിയാക്കുന്ന മുറയ്ക്ക് വിദ്യാർത്ഥിക്ക് അതത് സർട്ടിഫിക്കറ്റുകൾ നൽകി.
അനഹൈം
പടിഞ്ഞാറ് സൈപ്രസ് മുതൽ കിഴക്ക് റിവർസൈഡ് കൗണ്ടി ലൈൻ വരെ പരന്നു കിടക്കുന്ന അനഹൈം നഗര പരിധിക്കു ചുറ്റിലുമായി വൈവിധ്യമാർന്ന സമുദായങ്ങളും സമൂഹങ്ങളും അയൽദേശങ്ങളും നിലനിൽക്കുന്നു. നഗരത്തിന്റെ കിഴക്കൻ ഭാഗത്തുള്ള അനഹൈ ഹിൽസ്, നന്നായി ആസുത്രണം ചെയ്യപ്പെട്ട സമൂഹമാണ്. നഗരത്തിലെ സമ്പന്നരിൽ പലരും വസിക്കുന്നതിവിടെയാണ്.
ഫ്രീകോഡ്ക്യാമ്പ്
ചരിത്രം
പാഠ്യപദ്ധതി 2016 ജനുവരിയിൽ അപ്‌ഡേറ്റുചെയ്‌തു, ബാഹ്യവസ്തുക്കളെ കുറച്ച് ആശ്രയിക്കാനും പാരമ്പര്യേതര വിഭാഗ നാമങ്ങൾ നീക്കംചെയ്യുകയും ആംഗുലർ ജെ‌എസിൽ നിന്ന് റിയാക്റ്റ്.ജെഎസിലേക്ക് ഫ്രണ്ട് എൻഡ് ലൈബ്രറിയായി മാറ്റി. കോഴ്‌സ് വർക്കിൽ നിരവധി കൂട്ടിച്ചേർക്കലുകൾ ഉണ്ടായിരുന്നു, അതിൽ ഡി3.ജെഎസ്(D3.js), സാസ്(Sass) എന്നിവ ഉൾപ്പെടുന്നു, ഇത് മൊത്തം സമയ ക്രമം 2,080 മണിക്കൂറും ഈ രണ്ട് സർട്ടിഫിക്കറ്റുകളും, ഡാറ്റ വിഷ്വലൈസേഷൻ, ബാക്ക് എൻഡ് എന്നിവയിലേക്ക് കൊണ്ടുവന്നു.
അനഹൈം
ഡൌൺടൌൺ അനഹൈമിൽ മൂന്ന് ഇലകടർന്ന ഉപയോഗമുള്ള ചരിത്രപരമായ പ്രാധാന്യമുള്ള ജില്ലകളുണ്ട്. ഇതിൽ ഏറ്റവും വലുത് അനഹൈം കോളനിയാണ്. ഒരു വാണിജ്യ ജില്ലയായ് അനഹൈം റിസോർട്ടിൽ, ഡിസ്നിലാന്റ്, ഡിസ്നി കാലിഫോർണിയ അഡ്വഞ്ചർ എന്നിവയും അനേകം ഹോട്ടലുകളും റീട്ടെയിൽ കോംപ്ലക്സുകളും ഉൾപ്പെടുന്നു. ഒരു നവ-നഗര പുനരുദ്ധാരണ ജില്ലയായ പ്ലാറ്റിനം ട്രയാംഗിൽ, എഞ്ചൽ സ്റ്റേഡിയത്തെ ചുറ്റി നിലനിൽക്കുന്നു. ഇതിൽ വിവിധോപയോഗത്തിനുള്ള തെരുവുകളും അംബരചുംബികളും ഉൾപ്പെടുന്നു. കാലിഫോർണിയ സ്റ്റേറ്റ് റൂട്ട് 91 ന് വടക്കായും കാലിഫോർണിയ സ്റ്റേറ്റ് റൂട്ട് 57 ന് കിഴക്കായും സ്ഥിതി ചെയ്യുന്ന ഒരു വ്യാവസായിക ജില്ലയാണ് അനഹൈ കന്യോൺ.
ഫ്രീകോഡ്ക്യാമ്പ്
ക്വിൻസി ലാർസൺ
ക്വിൻസി ലാർസൺ ആറ് വർഷം സ്കൂൾ ഡയറക്ടറായിരുന്നു, അദ്ദേഹം കോഡ് പഠിക്കാൻ തുടങ്ങുന്നതിനുമുമ്പ് സ്കൂളുകൾ കൂടുതൽ കാര്യക്ഷമമാക്കുന്നതിനുള്ള ഉപകരണങ്ങൾ നിർമ്മിക്കുന്നതിൽ ഏർപ്പെട്ടിരുന്നു. കോഡിംഗ് പഠനത്തിലേക്കുള്ള അദ്ദേഹത്തിന്റെ യാത്ര സുദീർഘമായിരുന്നു, കൂടാതെ പുതിയ ഡെവലപ്പർമാർക്ക് സിംഗിൾ ട്രാക്ക് പാഠ്യപദ്ധതിയുടെ ആവശ്യകത അദ്ദേഹം തിരിച്ചറിഞ്ഞു. യുഎസിലെ ബൂട്ട്ക്യാമ്പുകൾ കോഡിംഗ് ചെയ്യുന്നതിനെക്കുറിച്ചുള്ള ഡാറ്റ വിശകലനം ചെയ്ത ശേഷം, കോഡിംഗ് വിദ്യാഭ്യാസം സാധാരണക്കാർക്ക് എങ്ങനെ അപ്രാപ്യമാകുന്നു മനസിലാക്കിയ അദ്ദേഹം, കോഡിംഗ് പഠിക്കുന്നവർക്കായി പൂർണ്ണമായി ഓൺ‌ലൈൻ ഉൾക്കൊള്ളുന്ന ഒരു സൗജന്യ പ്ലാറ്റ്ഫോം സൃഷ്ടിക്കാൻ പുറപ്പെട്ടു - അതിന്റെ ഫലമായാണ് ഫ്രീ കോഡ്ക്യാമ്പ് സൃഷ്ടിക്കപ്പെട്ടത്.
അനഹൈം
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഫ്രീകോഡ്ക്യാമ്പ്
ക്വിൻസി ലാർസൺ
കുടുംബത്തോടൊപ്പം ടെക്സാസിൽ താമസിക്കുന്ന അദ്ദേഹം ഫ്രീ കോഡ്ക്യാമ്പിൽ ജോലിചെയ്യാനും ഫ്രീ കോഡ്ക്യാമ്പ് പ്രസിദ്ധീകരണത്തിനായി രചയിതാക്കളെ എഴുതാനും അഭിമുഖം നടത്താനും ചാപ്റ്റർ (ഒരു സൗജന്യ മീറ്റ്അപ്പിനുള്ള ബദൽ) പോലുള്ള ഓപ്പൺ സോഴ്‌സ് പ്രോജക്ടുകൾ ഏകോപിപ്പിക്കുകയും ചെയ്യുന്നു. സൗജന്യവും തുറന്നതുമായ ഇന്റർനെറ്റിനായി വാദിക്കുന്നു അദ്ദേഹത്തിന്റെ രണ്ട് കൊച്ചുകുട്ടികളുമായി സമയം ചിലവഴിക്കുന്നു.
പാഠ്യപദ്ധതി
സ്വയം മാറുന്ന പാഠ്യപദ്ധതിയിൽ 1,400 മണിക്കൂർ വരെ ദൈർഘ്യമുള്ള സംവേദനാത്മക കോഡിംഗ് വെല്ലുവിളികളും വെബ് ഡെവലപ്മെന്റ് പ്രോജക്റ്റുകളും ഉൾപ്പെടുന്നു, കൂടാതെ ലാഭേച്ഛയില്ലാതെ പ്രവർത്തിക്കുന്ന ഓപ്പൺ സോഴ്‌സ് പ്രോജക്റ്റുകളിൽ 800 മണിക്കൂർ വരെ സംഭാവന നൽകുകയും കൂടുതൽ വെല്ലുവിളികളും പ്രോജക്റ്റുകളും നിരന്തരം വികസിപ്പിക്കുകയും ചെയ്യുന്നു. ഇത് ഏകദേശം ഒരു വർഷത്തെ മുഴുവൻ സമയ കോഡിംഗിലേക്ക് വിവർത്തനം ചെയ്യുന്നു. പാഠ്യപദ്ധതിയെ റെസ്പോൺസീവ് വെബ് ഡിസൈൻ, ജാവാസ്ക്രിപ്റ്റ് അൽ‌ഗോരിതംസ്, ഡാറ്റാ സ്ട്രക്ചറുകൾ, ഫ്രണ്ട് എൻഡ് ലൈബ്രറികൾ, ഡാറ്റ വിഷ്വലൈസേഷൻ, എ‌പി‌ഐകളും മൈക്രോസർ‌വീസുകളും, ഇൻ‌ഫർമേഷൻ സെക്യൂരിറ്റി, ക്വാളിറ്റി അഷ്വറൻസ് എന്നിങ്ങനെ തിരിച്ചിരിക്കുന്നു. ഓരോ വിഭാഗവും പൂർത്തിയാക്കിയ ശേഷം പങ്കെടുക്കുന്നവർക്ക് ഒരു സർട്ടിഫിക്കറ്റ് ലഭിക്കും.
പാഠ്യപദ്ധതി ജോഡി പ്രോഗ്രാമിംഗിന് പ്രാധാന്യം നൽകുന്നു, ഇത് സഹകരണത്തിന്റെയും പങ്കിട്ടുള്ള പഠനത്തിന്റെയും ഒരു സംസ്കാരം വളർത്തിയെടുക്കാൻ ഉദ്ദേശിച്ചുള്ളതാണ്, ഇത് വിദ്യാർത്ഥികളുടെ കഴിവുകളുടെ പര്യാപ്തതയെക്കുറിച്ചുള്ള സംശയങ്ങളെ മറികടക്കാൻ കഴിയും (“ഇംപോസ്റ്റർ സിൻഡ്രോം” എന്ന് അറിയപ്പെടുന്നു).
നിലവിൽ ഫ്രീകോഡ്ക്യാമ്പ് പഠിപ്പിക്കുന്ന പ്രോഗ്രാമിംഗ് ഭാഷകളും സാങ്കേതികവിദ്യകളും എച്ച്ടിഎംഎൽ5(HTML5), സിഎസ്എസ്3(CSS3), ജാവാസ്ക്രിപ്റ്റ്(JavaScript), ജെക്വറി(jQuery), ബൂട്ട്സ്ട്രാപ്പ്, സാസ്, റിയാക്ട്.ജെഎസ്(React.js), നോഡ്.ജെഎസ്(Node.js), എക്സ്പ്രസ്.ജെഎസ്(Express.js), മോംഗോഡിബി(MongoDB), ഗിറ്റ്(Git)എന്നിവ ഉൾപ്പെടുന്നു.
ലാഭരഹിത ജോലി
ഫ്രീ കോഡ്ക്യാമ്പിലെ വിദ്യാർത്ഥികൾ പാഠ്യപദ്ധതിയുടെ എല്ലാ സർട്ടിഫിക്കറ്റുകളും പൂർത്തിയാക്കുമ്പോൾ, ലാഭേച്ഛയില്ലാതെ പ്രവർത്തിക്കുന്ന ഓർഗനൈസേഷനുകളിൽ പ്രവർത്തിക്കാൻ അവർക്ക് അവസരം ലഭിക്കുകയും പ്രോത്സാഹിപ്പിക്കുകയും ചെയ്യുന്നു. ഇന്തോനേഷ്യ ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന കോപ്പർനിക്, പീപ്പിൾ സേവിംഗ് അനിമൽസ് എന്നിവ ഉദാഹരണം.
സ്വീകാര്യത
വിദ്യാർത്ഥികൾക്ക് വ്യക്തിപരമായി സംവദിക്കാൻ കഴിയുന്ന അന്താരാഷ്ട്ര, കമ്മ്യൂണിറ്റി നടത്തുന്ന ഗ്രൂപ്പുകളാണ് ഫ്രീ കോഡ്ക്യാമ്പിൽ ഉള്ളത്. അടുത്ത ദശകത്തിൽ പ്രോഗ്രാമിംഗുമായി ബന്ധപ്പെട്ട ജോലികളിലെ ഒഴിവ് നികത്തുന്നതിനായി പ്രോഗ്രാമിംഗിന്റെ ആമുഖമായി ഫ്രീ കോഡ്ക്യാമ്പിനെ ഉദ്ധരിച്ച് ചില ഗ്രൂപ്പുകൾ പ്രാദേശിക വാർത്തകൾ ഉൾപ്പെടുത്തിയിട്ടുണ്ട്.
അവലംബം
വർഗ്ഗം:കമ്പ്യൂട്ടർ പ്രോഗ്രാമിങ്ങ്
ദി ഡ്രീമർ
1712-1717 കാലഘട്ടത്തിൽ ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിൽ ഫ്രഞ്ച് റോക്കോക്കോ ആർട്ടിസ്റ്റ് അന്റോയിൻ വാട്ടോ വരച്ച ഓയിൽ ഓൺ പാനൽ പെയിന്റിംഗ് ആണ് ദി ഡ്രീമർ. രോമക്കുപ്പായവും വെള്ള തൊപ്പിയും നീണ്ട ചുവന്ന ഗൗൺ അടങ്ങുന്ന വിദേശീയമായ വസ്ത്രം ധരിച്ച് ലാൻഡ്‌സ്‌കേപ്പിനു നടുവിൽ ഇരിക്കുന്ന ഒരു യുവതിയെ കാണിക്കുന്ന മുഴുനീള രചനയായ ഒറ്റ-ചിത്രമാണ് ഈ പെയിന്റിംഗ്. കോക്വെറ്റ്സ്, ഡിറ്റ് ആക്ടേഴ്‌സ് ഓഫ് ദി കോമഡി-ഫ്രാൻസൈസ് തുടങ്ങിയ വാട്ടോയുടെ നിരവധി പെയിന്റിംഗുകളിലും ഡ്രോയിംഗുകളിലും ഇത് ആവർത്തിച്ചുള്ള വിഷയമാണ്. പെയിന്റിംഗിലെ സിറ്റർ വാട്ടോയുടെ സമകാലികയായ കോമഡി-ഫ്രാങ്കൈസ് നടിയായ ഷാർലറ്റ് ഡെസ്‌മേഴ്‌സ് ആണെന്ന് തിരിച്ചറിയാനുള്ള ശ്രമങ്ങൾ ഉണ്ടായിരുന്നു.
18-ആം നൂറ്റാണ്ടിന്റെ തുടക്കത്തിൽ, ദി ഡ്രീമർ, വാട്ടോയുടെ ഏറ്റവും അടുത്ത സുഹൃത്തുക്കളിൽ ഒരാളായ സെന്റ്-ജെർമെയ്ൻ എൽ ഓക്‌സെറോയിസിലെ കാനോനായിരുന്ന അബ്ബെ പിയറി-മൗറിസ് ഹാരംഗറിന്റെ ഉടമസ്ഥതയിലുള്ളതായിരുന്നു. രണ്ട് നൂറ്റാണ്ടുകളിൽ, പെയിന്റിംഗ് ആർട്ട് ഡീലറും ആസ്വാദകനുമായ ജോർജ്ജ് വൈൽഡൻ‌സ്റ്റൈന്റെ കൈവശം വരുന്നതുവരെ വിവിധ സ്വകാര്യ ശേഖരങ്ങളിലൂടെ കടന്നുപോയി. 1960-ൽ അത് ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിന് വിറ്റു.
പുറംകണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിന്റെ ശേഖരത്തിലുള്ള ചിത്രങ്ങൾ
ഗ്രൗച്ചോ മാർക്സ്
വർഗ്ഗം:ഹാസ്യനടന്മാർ വർഗ്ഗം:1890-ൽ ജനിച്ചവർ വർഗ്ഗം:1977-ൽ മരിച്ചവർ
ദ്വാരക നാഥ് കോട്നിസ്
1938-ലെ ജപ്പാൻ-ചൈന യുദ്ധത്തിൽ സേവനമനുഷ്ടിച്ച ഇൻഡ്യൻ ഡോക്റ്ററായിരുന്നു ദ്വാരക നാഥ് കോട്നിസ്.
അവലംബം
വർഗ്ഗം:1910-ൽ ജനിച്ചവർ വർഗ്ഗം:1942-ൽ മരിച്ചവർ വർഗ്ഗം:മറാഠികൾ
നെക്രോബയോസിസ്
ഒരു കോശത്തിന്റെ ഭൗതികപരമായ നാശമാണ് നെക്രോബയോസിസ്. ബേസോഫിലിയ, ത്വഗ്രക്തിമ അല്ലെങ്കിൽ ഒരു ട്യൂമർ മൂലം ഇത് സംഭവിക്കാം. ഇത് നെക്രോബയോസിസ് ലിപ്പോയിഡിക്ക, ഗ്രാനുലോമ ആനുലെർ എന്നിവയുമായി ബന്ധപ്പെട്ടിരിക്കുന്നു.
നെക്രോബയോസിസ് അപ്പോപ്‌ടോസിസിൽ നിന്ന് വ്യത്യസ്തമാണ്; അതിൽ, ശരീരത്തെ ദോഷത്തിൽ നിന്ന് സംരക്ഷിക്കുന്നതിനായി കേടായ കോശത്തെ കൊല്ലുകയാണ് ചെയ്യുന്നത്.
പുറംകണ്ണികൾ
വർഗ്ഗം:കോശവിജ്ഞാനീയം
ഹോളോകോസ്റ്റിന്റെ മുഖ്യസൂത്രധാരന്മാർ
ഹോളോകോസ്റ്റിന്റെമുഖ്യസൂത്രധാരന്മാരുടെ പട്ടികയാണിത്.
രാകേഷ് ഓംപ്രകാശ് മെഹ്റ
രാകേഷ് ഓംപ്രകാശ് മെഹ്റ ഒരു ഇന്ത്യ സിനിമ സംവിധായകനും തിരക്കഥാകൃത്തും ആണ്. 2006ൽ പുറത്തിറങ്ങിയ രംഗ് ദേ ബസന്തി, 2013ൽ പുറത്തിറങ്ങിയ ഭാഗ് മില്കാ ഭാഗ് എന്നീ ചിത്രങ്ങൾ ഇദ്ദേഹത്തിന്റെ മികച്ച ചിത്രങ്ങളാണ്.
രാഹുൽ ശർമ
ഒരു ഇന്ത്യൻ ക്രിക്കറ്റ് കളിക്കാരനാണ് രാഹുൽ ശർമ ( ਰਾਹੁਲ ਸ਼ਰਮਾ राहुल शर्मा) (ജനനം: 30 നവംബർ 1986, ജലന്ധർ, പഞ്ചാബ്). 2006 മുതൽ പഞ്ചാബ് ക്രിക്കറ്റ് ടീമിലെ ഒരു അംഗമാണ് അദ്ദേഹം. ഐ.പി.എൽ. 2011 സീസണിൽ പൂനെ വാരിയേർസ് ടീമിനുവേണ്ടി മികച്ച പ്രകടനം നടത്തിയതോടെയാണ് അദ്ദേഹം ശ്രദ്ധിക്കപ്പെടാൻ തുടങ്ങിയത്. 2011 ഡിസംബർ 11ന് വെസ്റ്റ് ഇൻഡീസിനെതിരായ നാലാം മത്സരത്തിലാണ് അദ്ദേഹം തന്റെ ഏകദിന അരങ്ങേറ്റം കുറിച്ചത്. അരങ്ങേറ്റ മത്സരത്തിൽ തന്നെ 3 വിക്കറ്റ് വീഴ്ത്തി അദ്ദേഹം ശ്രദ്ധ നേടി. 2012 ഫെബ്രുവരി 1ന് ഓസ്ട്രേലിയക്കെതിരെ അദ്ദേഹം തന്റെ ട്വന്റി 20 ക്രിക്കറ്റ്‌ അരങ്ങേറ്റവും കുറിച്ചു.
രാകേഷ് ഓംപ്രകാശ് മെഹ്റ
പരസ്യചിത്രങ്ങൾ
സ്വന്തമായി ആരംഭിച്ച ഫ്ലിക്സ് മോഷൻ പിക്ചർ പ്രൈവറ്റ് ലിമിറ്റെഡ് എന്ന കമ്പനിയിലൂടെ പരസ്യസംവിധായകൻ ആയാണ് തുടങ്ങിയത്. കൊക്കോകോള, പെപ്സി, ടൊയോട്ട, അമേരിക്കൻ എക്സ്പ്രസ്, ബി. പി. എൽ എന്നീ അന്താരാഷ്‌ട്ര കമ്പനികൾക്ക് വേണ്ടി പരസ്യചിത്രങ്ങൾ ചെയ്തു. കൂടാതെ അമിതാഭ് ബച്ചനെ നായകനാക്കി അബി ബേബി എന്ന പേരിൽ ഒരു മ്യൂസിക് വീഡിയോ ചെയ്തിട്ടുണ്ട്.
രാഹുൽ ശർമ
പുറത്തേയ്ക്കുള്ള കണ്ണികൾ
വർഗ്ഗം:1986-ൽ ജനിച്ചവർ